Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2024/07/172599/	လားရှိုးတွင် MNDAA တပ်ဖွဲ့ဝင်များ လိုက်နာရမည့် ကျင့်ဝတ်နှင့် တားမြစ်မိန့် ၁၈ ချက် ထုတ်ပြန်ပြီး ပြည်သူများ တိုင်ကြားနိုင်သော ဖုန်းနံပါတ်များကိုပါကြေညာ	["လားရှိုးမြို့တွင်းမှ ပြည်သူ့ဝန်ထမ်းများ၊ ဆရာ၊ ဆရာမများ၊ ဆရာဝန်များနှင့်သူနာပြုဝန်ထမ်းများအားလုံး မိမိတာဝန်ကို လက်ရှိရာထူးနှင့်လစာအတိုင်း တာဝန်ဆက်ထမ်းနိုင်", "ရန်ကုန်၊ ဇူလိုင် ၁၁", "ရှမ်းပြည်နယ်မြောက်ပိုင်း၊ လားရှိုးမြို့အနီးတစ်၀ိုက်တွင် စစ်ရေးလှုပ်ရှားနေသော MNDAA တပ်ဖွဲ့ဝင်များ လိုက်နာရမည့် ကျင့်ဝတ်နှင့် တားမြစ်မိန့် ၁၈ ချက်ကို ထုတ်ပြန်လိုက်ပြီး ပြည်သူများ တိုင်ကြားနိုင်သော ဖုန်းနံပါတ်များကိုပါ MNDAA က တရားဝင် ကြေညာလိုက်သည်။", "လားရှိုးမြို့အနီးတစ်၀ိုက်(သို့မဟုတ်) မြို့တွင်းသို့ ဝင်ရောက်လျက်ရှိသော MNDAA တပ်ဖွဲ့ဝင်များ လိုက်နာရမည့် ကျင့်ဝတ်နှင့် တားမြစ်မိန့်များတွင်", "၁- အနိုင်ကျင့်သတ်ဖြတ်ခြင်းမပြုရ။", "၂-ပြည်သူလူထု၏ စည်းစိမ်ဥစ္စာထိပါးခြင်းမပြုရ။", "၃-စစ်မြေပြင်အတွင်းရှိ ပြည်သူပိုင်ယာဉ်များကို သိမ်းဆည်းသုံးဆောင်ခြင်းမပြုရ။", "၄-စစ်ဘေးရှောင်ဒုက္ခသည်များထံမှ ငွေသားကောက်ခံခြင်းမပြုရ။", "၅-စစ်ရေးလိုအပ်ချက်မှလွဲ၍ ပြည်သူပိုင်နေအိမ်များအတွင်းသို့ ဝင်ရောက်နေထိုင်ခြင်းမပြုရ။", "၆-ခွင့်ပြုမိန့်မရှိဘဲ ကုမ္ပဏီအတွင်းသို့ ဝင်ရောက်ရှာဖွေခြင်းမပြုရ၊ သိမ်းဆည်းရပစ္စည်းများအားလုံးကို ပြည်သူပိုင် ပစ္စည်းအဖြစ် သက်ဆိုင်ရာသို့ အပ်နိုင်ရမည်။", "၇-လမ်းကြောင်းပိတ်ပြီး တပ်သားစုဆောင်းခြင်း အထူးသဖြင့် ကလေးသူငယ်များကို တပ်သားသစ်အဖြစ် စုဆောင်းခြင်းမပြုရ။", "၈-လူမျိုးဘာသာခွဲခြားခြင်းမပြုရ။", "၉-အထက်ဖော်ပြပါ စည်မျဉ်းစည်းကမ်းများနှင့် တားမြစ်ချက်များကို လိုက်နာဆောင်ရွက်ခြင်းမပြုပါက စစ်ဥပဒေအရ အရေးယူခံရမည်ဖြစ်ကြောင်း ကြေညာထားသည်။", "ထို့ပြင် လူသားချင်းစာနာထောက်ထားမှု စိတ်ဓာတ်ဖော်ဆောင်ရန်နှင့်ဘေး ဒုက္ခကျရောက်နေသော ပြည်သူများကို လက်ကမ်းကူညီပေးရန် တိုက်တွန်းလိုက်ပြီး လိုက်နာရမည့် အချက်များအနေဖြင့်", "၁- ကျောင်း၊ ဆေးရုံ၊ ဘုန်းကြီးကျောင်းနှင့် ပြည်သူပိုင်အဆောက်အအုံများကို ကာကွယ်စောင့်ရှောက်ပေးရမည်။", "၂-သမိုင်းဝင်အမွှေအနှစ်နှင့်စာရွက်စာတမ်းများကို ကောင်းမွန်စွာ ထိန်းသိမ်းပေးရမည်။", "၃-စစ်ဘေးရှောင်ဒုက္ခသည်များ တိမ်းရှောင်ရန်အတွက် အန္တရာယ်ကင်းသောလမ်းကြောင်း ဖွင့်ပေးရန်နှင့် ကူညီပေးရမည်။", "၄-ဒေသခံနယ်မြေအုပ်ချုပ်ရေးမှူးများနှင့်ပူးပေါင်းပြီး လုံခြုံစိတ်ချရသော ဒုက္ခသည်စခန်းများ ဆောက်လုပ်ပေးရန်နှင့် စီမံခန့်ခွဲနေရာချထားပေးရမည်။", "၅-စစ်သုံ့ပန်းများကို ကောင်းမွန်စွာ ဆက်ဆံရန်၊ သက်ကြီးရွယ်အိုနှင့် ကလေးသူငယ်များကို အထူးစောင့်ရှောက်ပေးရမည်။", "၆-ဒဏ်ရာရနေသော (သို့မဟုတ်) နာမကျန်းဖြစ်နေသော စစ်ပြေးဒုက္ခသည်များနှင့် စစ်သုံ့ပန်းများကို လူသားချင်းစာနာထောက်ထားပြီး ကောင်းမွန်စွာ ဆေးကုသမှုပေးရမည်။", "၇-လက်ရှိဒေသခံရပ်ကွက်နှင့် သူကြီးများအားလုံးမှတစ်ဆင့် ပြည်သူအားလုံးထံသို့ လေကြောင်းတိုက်ခိုက်ခြင်းမှ ကြုံတွေ့နိုင်မည့်ဘေးအန္တရာယ်များကို တိမ်းရှောင်နိုင်ရန် အတွက် ပညာဗဟုသုတပေးခြင်းနှင့် ရပ်ကွက်လုံခြုံရေး၊ ပြည်သူပိုင် အိုးအိမ်စည်းစိမ်များ ကာကွယ်ပေးခြင်းများကို အကောင်အထည်ဖော်ပေးရမည်။", "၈- လားရှိုးမြို့တွင်းရှိ လက်ရှိ ပြည်သူ့ဝန်ထမ်းများ၊ ဆရာ၊ ဆရာမများ၊ ဆရာဝန်များနှင့်သူနာပြုဝန်ထမ်းများအားလုံး မိမိတာဝန်ကို လက်ရှိရာထူးနှင့်လစာအတိုင်း ဆက်လက် ထမ်းဆောင်ထားနိုင်ပါသည်။", "၉- MNDAA တပ်ဖွဲ့ဝင်များအားလုံး တားမြစ်မိန့်လိုက်နာမှု ရှိ၊ မရှိ ပြည်သူများက စောင့်ကြည့်ပေးပြီး အောက်ပါ ဖုန်းနံပါတ်များသို့ တိုင်ကြားနိုင်သည်။", "တိုင်ကြားနိုင်သော ဖုန်းနံပါတ်များမှာ ၁- လီဦးစီးဌာနမှူး – ၀၉၆၇၈၂၄၃၆၂၆", "၂- ရန်ဦးစီးဌာနမှူး – ၀၉၆၇၈၁၇၂၁၃၆", "၃- ဟဲအရာရှိ – ၀၉၈၈၂၉၅၄၅၆၅ တို့ဖြစ်ကြောင်း သိရှိရသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/10/187813/	လားရှိုးမြို့နယ်ကို ယနေ့ နံနက်အစောပိုင်း စစ်ကောင်စီက လေယာဉ်ဖြင့် ဗုံးများကျဲချပြန်	["လားရှိုးမြို့နယ်ကို ယနေ့ နံနက်အစောပိုင်း စစ်ကောင်စီက လေယာဉ်ဖြင့် ဗုံးများကျဲချပြန်", "ရန်ကုန်၊ အောက်တိုဘာ၁၄", "ရှမ်းပြည်နယ်မြောက်ပိုင်း၊ လားရှိုးမြို့နယ်ကို ယနေ့ နံနက်အစောပိုင်း စစ်ကောင်စီက လေယာဉ်များဖြင့် ဗုံးများကျဲချသွားခဲ့ကြောင်း ဒေသသတင်းရင်းမြစ်တချို့က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့အောက်တိုဘာလ ၁၄ ရက်နေ့ နံနက် ၀၀ နာရီ ၁၅ မိနစ်ဝန်းကျင်အချိန် စစ်ကောင်စီ၏လေယာဉ်များက လားရှိုးမြို့နယ်အတွင်းသို့ ၂ ကြိမ်တိုင် ဗုံးများကျဲချသွားခြင်းဖြစ်ကြောင်း၊ အထိအခိုက်အပျက်အစီးနှင့် ကျဲချသွားသည့်နေရာအခြေအနေများကို ဖုန်းလိုင်းနှင့် အင်တာနက်လိုင်းပြတ်တောက်နေသည့်အတွက် အသေးစိတ်မသိရှိရသေးကြောင်း ဒေသသတင်းရင်းမြစ်က ပြောဆိုသည်။", "လားရှိုးမြို့ပေါ်နှင့် လားရှိုးမြို့နယ်အတွင်းတွင် လေကြောင်းအန္တရာယ် သတိထားကြရန် MNDAA က တရားဝင် ပြည်သူများကို ပြောဆိုထားပြီး ဖြစ်၍ အပျက်အစီးများ ရှိသည့်တိုင် ယနေ့ နံနက်အစောပိုင်း လေကြောင်းတိုက်ခိုက်မှုကြောင့် လူထိခိုက်သေဆုံးမှုနှင့် ဒဏ်ရာရရှိမှု မများနိုင်ကြောင်း ဒေသသတင်းရင်းမြစ်က ရှင်းပြသည်။", "“လေကြောင်းအန္တရာယ်က နေ့ရော ညပါ အချိန်မရွေး ကြုံနိုင်တယ်ဆိုတာ သတိပေးထားပြီးဖြစ်ပါတယ်။ လောလောဆယ်တော့ အီးနိုင်ဘက်ကို ကျဲတယ်လို့ ကြားရပေမယ့် အတိအကျ သိရဖို့ ဖုန်းလိုင်းတွေ မရဘူးဖြစ်နေတယ် ” ဟု ဒေသသတင်းရင်းမြစ်က ပြောဆိုသည်။", "အကြမ်းဖက်စစ်ကောင်စီ့ ဩဂုတ်လ ၃၀ ရက်နေ့မှစတင်၍ လားရှိုးမြို့ကို တောက်လျှောက်ဆိုသလို လေကြောင်းတိုက်ခိုက်မှုများ လုပ်ဆောင်လျက်ရှိရာ ပြည်သူများထိခိုက်သေဆုံးဒဏ်ရာရရှိမှု များဖြစ်ပေါ်ကာ ပျက်စီးဆုံးရှုံးမှုများ အလွန်များပြားလျက်ရှိကြောင်း သိရှိရသည်။"]
https://yktnews.com/2023/11/130429/	လားရှိုးမြို့နယ်တွင် ခမရ ၃၆၂ တပ်းရင်းမှ စစ်သား ၁ ဦး စစ်မတိုက်လိုသောကြောင့် လက်နက်ချ အလင်းဝင်	["လားရှိုးမြို့နယ်တွင် ခမရ ၃၆၂ တပ်းရင်းမှ စစ်သား ၁ ဦး စစ်မတိုက်လိုသောကြောင့် လက်နက်ချ အလင်းဝင်", "ရန်ကုန်၊ နိုဝင်ဘာ ၉", "ရှမ်းပြည်နယ်၊ လားရှိုးမြို့နယ်တွင် အကြမ်းဖက် စစ်တပ်၏ ခမရ ၃၆၂ တပ်ရင်းမှ စစ်သား ၁ ဦး စစ်မတိုက်လိုသောကြောင့် လက်နက်ချ အလင်းဝင်ရောက်လာကြောင်း PSLF/TNLA သတင်းနှင့် ပြန်ကြားရေးက ထုတ်ပြန်ထားသည်။", "နိုဝင်ဘာလ ၈ ရက်နေ့တွင် TNLA ၏ တပ်မဟာ ၆ စစ်ဒေသ၊ လားရှိုးမြို့နယ်၊ ကုန်စုံကျေးရွာရှိ အကြမ်းဖက် စစ်တပ်၏ ရှေ့တန်းမှ ထွက်ပြေးလာသော တပ်သား ၁ ဦးသည် လက်နက်အပြည့်အစုံဖြင့် တအာင်းတပ်မတော် PSLF/TNLA ထံ လာရောက် လက်နက်ချ အလင်းဝင်ခဲ့ခြင်း ဖြစ်ကြောင်း သိရသည်။", "အဆိုပါ အလင်းဝင်လာသော စစ်သားသည် စကခ ၁၀ လက်အောက်ခံ၊ ခမရ – ၃၆၂ တပ်ရင်းမှ ဖြစ်ပြီး စစ်မတိုက်လိုသောကြောင့် လာရောက် လက်နက်ကျ အညံ့ခံခဲ့ခြင်း ဖြစ်ကြောင်း၊ လက်ရှိချိန်တွင် ယင်းတပ်သားကို ဘေးကင်းရာ ပို့ဆောင်ထားပြီး၊ လမ်းစရိတ် ချီးမြှင့်ငွေ ၁၅ သိန်း ပေးအပ်ခဲ့ကြောင်း သိရှိရသည်။"]
https://yktnews.com/2024/11/193327/	လားရှိုးမြို့နယ်တွင် စစ်ကောင်စီက ပေါင် ၅၀၀ ဗုံး ၄ လုံး လေယာဉ်ဖြင့် ကျဲချမှု ပြည်သူ ၃ ဦးထိခိုက်ပြီး စာသင်ကျောင်းနှင့် လူနေအိမ်များစွာ ပျက်စီး	["လားရှိုးမြို့နယ်တွင် စစ်ကောင်စီက ပေါင် ၅၀၀ ဗုံး ၄ လုံး လေယာဉ်ဖြင့် ကျဲချမှု ပြည်သူ ၃ ဦးထိခိုက်ပြီး စာသင်ကျောင်းနှင့် လူနေအိမ်များစွာ ပျက်စီး", "ရန်ကုန်၊ နိုဝင်ဘာ ၂၅", "ရှမ်းပြည်နယ်မြောက်ပိုင်း၊ လားရှိုးမြို့နယ်အတွင်း စစ်ကောင်စီက ပေါင် ၅၀၀ ဗုံး ၄ လုံးကို စစ်လေယာဉ်ဖြင့် ကျဲချမှုကြောင့် ပြည်သူ ၃ ဦးထိခိုက်ပြီး စာသင်ကျောင်းနှင့် လူနေအိမ်များစွာ ပျက်စီးကြောင်း လားရှိုး MNDAA သတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောဆိုသည်။", "နိုဝင်ဘာလ ၂၄ ရက်နေ့ ည ၇ နာရီ ၃၅ မိနစ်အချိန်မှ ည ၇ နာရီ ၄၆ မိနစ်အချိန် စစ်ကောင်စီ၏ လေတပ်က လားရှိုးမြို့နယ်၊ နမ့်ပေါင်ကျေးရွာနှင့် သံလွင်စံပြကျေးရွာကို ပေါင် ၅၀၀ ဗုံး ၄ လုံးကျဲချခဲ့ကြောင်း၊ အဆိုပါဗုံးများကြောင့် သံလွင်စံပြကျေးရွာ စာသင်ကျောင်းဆောင်ပြိုကျပျက်စီးသွားပြီး လူနေအိမ်များစွာ ပျက်စီးကြောင်း၊ ဒေသပြည်သူ ၃ ဦးမှာလည်း ထိခိုက်ဒဏ်ရာရရှိကြောင်း သိရှိရသည်။", "စစ်လေယာဉ်ဖြင့် ဗုံးကျဲမှုကြောင့် ဒဏ်ရာရရှိသူများမှာ မိသားစုတစ်စုတည်းမှ ဖြစ်ပြီး အသက် ၆ နှစ်အရွယ် ကလေးငယ် ၁ ဦး၊ အသက် ၄၀ နှစ်အရွယ် ကလေးငယ်၏ ဖခင်နှင့် အသက် ၃၈ နှစ်အရွယ် ကလေးငယ်၏ မိခင်တို့ဖြစ်ကြောင်း ၊ ဖခင်ဖြစ်သူမှာ ဦးခေါင်းဒဏ်ရာ ပြင်းထန်သဖြင့် အရေးပေါ် ဆေးကုသမှု ခံယူနေရကြောင်း သိရှိရသည်။", "အကြမ်းဖက်စစ်ကောင်စီက စစ်ရေးပစ်မှတ်မဟုတ်သည့် စာသင်ကျောင်း၊ ဘာသာရေးအဆောက်အအုံနှင့် လူနေအိမ်များ၊ဈေးများ၊တိုင်း ရင်းသားလူမျိုးစုနေထိုင်ရာရွာများ ကို လေကြောင်းတိုက်ခိုက်မှုများ ပြုလုပ်ခြင်းက ဘာသာရေးဆိုင်ရာ ဖိနှိပ်မှု၊ စစ်ရာဇဝတ်မှုနှင့် လူမျိုးတုန်းသတ်ဖြတ်များကို ပေါ်ပေါ်ထင်ထင် ကျူးလွန်နေခြင်းဖြစ်ကြောင်း MNDAA ထုတ်ပြန်ထားသည်။"]
https://yktnews.com/2023/12/137969/	လားရှိုးမြို့နယ်တွင် ဖျက်သိမ်းထားသော နမ္မကျောက် မီးသွေးမိုင်းကို ဦးပိုင် ကုမ္ပဏီက အငှားချထားပြီး ပြန်လည်တူးဖော်နေကာ စစ်တပ်ပါ ခေါ်ယူ၍ ရွာသားများ၏ မြေယာများကို သိမ်းယူမည်ဟု ခြိမ်းခြောက်	["လားရှိုးမြို့နယ်တွင် ဖျက်သိမ်းထားသော နမ္မကျောက် မီးသွေးမိုင်းကို ဦးပိုင် ကုမ္ပဏီက အငှားချထားပြီး ပြန်လည်တူးဖော်နေကာ စစ်တပ်ပါ ခေါ်ယူ၍ ရွာသားများ၏ မြေယာများကို သိမ်းယူမည်ဟု ခြိမ်းခြောက်", "ရန်ကုန်၊ ဒီဇင်ဘာ ၃၀", "ရှမ်းပြည်နယ် မြောက်ပိုင်း လားရှိုးမြို့နယ်တွင် ဖျက်သိမ်းထားသော နမ္မကျောက် မီးသွေးမိုင်းကို ဦးပိုင် ကုမ္ပဏီက အငှားချထားပြီး ပြန်လည်တူးဖော်နေကာ စစ်တပ်ပါ ခေါ်ယူ၍ ရွာသားများ၏ မြေယာများကို သိမ်းယူမည်ဟု ခြိမ်းခြောက်နေကြောင်း ဒေသပြည်သူများက ရန်ကုန်ခေတ်သစ်မီဒီယာသို့ ပြောဆိုသည်။", "နမ္မကျောက်မီးသွေးမိုင်း ဖျက်သိမ်းခဲ့သည်မှာ နှစ် ၂၀ နီးပါးရှိပြီဖြစ်သော်လည်း အကြမ်းဖက်စစ်တပ်၏ လက်အောက်ခံ ဦးပိုင်၏ အငှားချထားပေးမှုဖြင့် မင်းရွှေလွှာကုမ္ပဏီက တူးဖော်နေသည်မှာ ၃ နှစ်ရှိပြီဖြစ်ကြောင်း၊ အဆိုပါ တူးဖော်နေသည့်နေရာသည် နမ့်ပေါင်အုပ်စုတွင် ပါဝင်ကာ ဒီဇင်ဘာရွာ တည်ထားပြီး နေရာကို ပြန်အငှားချထားခြင်း ဖြစ်ကြောင်း၊ ယခုနှစ်တွင် တူးဖော်နေသည်မှာ ဒီဇင်ဘာရွာ အိမ်ခြံနားအထိရောက်လာနေပြီဖြစ်ကြောင်း ဒေသပြည်သူများက ပြောကြားသည်။", "“လားရှိုးမြို့နယ်မှာ တိုက်ပွဲတွေ ဆက်တိုက်ဖြစ်နေပေမယ့် ဆက်လက်တူးဖော်နေပါတယ်။ ရွာလူကြီးတွေနဲ့ ပေါင်းပြီး ရွာသားတွေရဲ့မြေယာတွေကိုလည်း သိမ်းယူနေပါတယ် မပေးရင် ပြင်ဦးလွင်က ၂၄ ကပစ တပ်ကိုခေါ်ပြီး ရွာကိုဖျက်မယ်လို့ ခြိမ်းခြောက်နေပါတယ်” ဟု ဒေသပြည်သူ တစ်ဦးက ရန်ကုန်ခေတ်သစ်သတင်းဌာနသို့ ပြောကြားသည်။", "လက်ရှိအချိန်တွင် လားရှိုးမြို့နယ်အတွင်း တိုက်ပွဲများ ဖြစ်ပွားနေသော်လည်း ကျောက်မီးသွေးမိုင်းကို ဆက်လက်တူးဖော်နေဆဲဖြစ်ပြီး မြေယာများကို သိမ်းယူနေကြောင်း ဒေသပြည်သူများထံမှ သိရှိရသည်။", "Photo – ရှမ်းပြည်နယ်၊ ပင်လောင်းမြို့နယ်ရှိ တီကျစ် ကျောက်မီးသွေး စက်ရုံ"]
https://yktnews.com/2023/10/128398/	လားရှိုးမြို့နယ်ရှိ စစ်ကောင်စီ၏ တိန်းတန် တပ်စခန်းကို TNLA က သိမ်းပိုက် ရရှိပြီး RPG ၊ ၆၀ မမ အမြောက်၊ စက်သေနတ်များ အပါအဝင် လက်နက် ခဲယမ်း အမြောက်အမြားပါ သိမ်းဆည်းရရှိ	["လားရှိုးမြို့နယ်ရှိ စစ်ကောင်စီ၏ တိန်းတန် တပ်စခန်းကို TNLA က သိမ်းပိုက် ရရှိပြီး RPG ၊ ၆၀ မမ အမြောက်၊ စက်သေနတ်များ အပါအဝင် လက်နက် ခဲယမ်း အမြောက်အမြားပါ သိမ်းဆည်းရရှိ", "ရန်ကုန်၊ အောက်တိုဘာ ၂၈", "ရှမ်းပြည်နယ်မြောက်ပိုင်း လားရှိုးမြို့နယ်ရှိ စစ်ကောင်စီ၏ တိန်းတန် တပ် စခန်းကို TNLA က သိမ်းပိုက်ရရှိပြီး လက်နက်ခဲယမ်း အမြောက် အမြားပါ သိမ်းဆည်းရရှိကြောင်း တအာင်း TNLA က တရားဝင် ကြေညာသည်။", "အောက်တိုဘာလ ၂၇ ရက်နေ့ နံနက်ပိုင်းတွင် အကြမ်းဖက်စစ်ကောင်စီကို အမြစ်ဖြတ် ချေမှုန်းရေး ၁၀၂၇ စစ်ဆင်ရေးအဖြစ်၊ လားရှိုးမြို့ နယ်တွင် တအာင်းတပ်မတော် PSLF/TNLA က စစ်ကောင်စီတပ်စခန်းများဖြစ်သည့် မိုင်းကျက်တပ်စခန်းနှင့် တိန်တန်တပ်စခန်းတို့ကို တိုက်ခိုက်ခဲ့ကြောင်း၊ နေ့လယ်ပိုင်းတွင် တိန်းတန်တပ်စခန်းကို သိမ်းပိုက်နိုင်ခဲ့ကြောင်း သိရှိရသည်။", "အဆိုပါတိန်တန်တပ်စခန်းမှ တိုက်ပွဲအတွင်း သိမ်းဆည်းရမိသည့် လက် နက်ခဲယမ်းများမှာ သေနတ် ၁၄ လက်၊ RPG ၁ လက်၊ ၆၀ မမ ၂လက် ၊ စက်လက်အကြီး ၁ လက်၊ လက်ပစ်ဗုံး- ၂၀၀လုံး၊ RPG ကျည်- ၃၀ လုံး၊ ၆၀ မမ ကျည်- ၅၀လုံး၊ မိုင်း၊ ကျည်ဆံမြောက်များစွာ စသည့် စစ်အသုံးအဆောင် ပစ္စည်းများစွာကို သိမ်းဆည်းရမိခဲ့ကြောင်း သိရှိရသည်။", "အလားတူ ရှမ်းပြည်နယ်၊ မြောက်ပိုင်း နမ့်ခမ်းမြို့နယ်ရှိ နမ့်ခမ်း-နမ့်ဖတ် ကားလမ်း ၁၃ မိုင် တပ်စခန်း၊ ၁၂ မိုင် တပ်စခန်းနှင့် မန်မိုင်တပ်စခန်း (မိုက်ခရို ဝိတ် တာဝါတိုင်တပ်စခန်း) ၃ ခု တို့ကို ယမန်နေ့ နံနက်ပိုင်း ၄ နာရီ အချိန်တွင် တအာင်းတပ်မတော် PSLF/TNLA တိုက်ခိုက်သိမ်းပိုက်နိုင်ခဲ့ပြီး၊ စစ်ကောင်စီ အလောင်း ၁၈ လောင်းနှင့် လက်နက်ခဲယမ်းများစွာ သိမ်းဆည်းရ ခဲ့မိကြောင်း TNLA က ကြေညာသည်။", "ယမန်နေ့ ၁ ရက်အတွင်း စစ်ကောင်စီက လေကြောင်းတိုက်ခိုက်မှု ဂျက်ဖိုက် တာ ၇ ကြိမ်၊ Mi-35 တိုက်ခိုက်ရေးရဟတ်ယာဥ်ဖြင့် ၅ ကြိမ်နှင့် ၁၂၀၊၁၀၅ မမ ဟောင်ဝေဇာအမြောက်ဖြင့် ၁၂ ကြိမ်ဖြင့် တိုက်ပွဲဖြစ်သည့်နေရာသို့ ပစ်ခတ် တိုက်ခိုက်ခဲ့ကြောင်း သိရှိရသည်။"]
https://yktnews.com/2023/11/129611/	လားရှိုးမြို့နယ်ရှိ စစ်တပ် လက်အောက်ခံ ဂျာယန် ပြည်သူ့စစ် စခန်းကို TNLA က သိမ်းပိုက်ခဲ့ပြီး ပြည်သူ့စစ် အဖွဲ့ဝင် ၃၈ ဦး ဖမ်းဆီးရမိ၊ သေနတ် ၇၈ လက်နှင့် မူးယစ်ဆေးဝါးများလည်း သိမ်းဆည်းရရှိ	["လားရှိုးမြို့နယ်ရှိ စစ်တပ် လက်အောက်ခံ ဂျာယန် ပြည်သူ့စစ် စခန်းကို TNLA က သိမ်းပိုက်ခဲ့ပြီး ပြည်သူ့စစ် အဖွဲ့ဝင် ၃၈ ဦး ဖမ်းဆီးရမိ၊ သေနတ် ၇၈ လက်နှင့် မူးယစ်ဆေးဝါးများလည်း သိမ်းဆည်းရရှိ", "ရန်ကုန်၊ နိုဝင်ဘာ ၄", "ရှမ်းပြည်နယ်၊ လားရှိုးမြို့နယ်ရှိ အကြမ်းဖက် စစ်တပ် လက်အောက်ခံ ဂျာယန် ပြည်သူ့စစ် စခန်းကို TNLA က သိမ်းပိုက်ခဲ့ပြီး ပြည်သူ့စစ် အဖွဲ့ဝင် ၃၈ ဦး ဖမ်းဆီးရမိခဲ့ကြောင်း TNLA က ထုတ်ပြန်ထားသည်။", "နိုဝင်ဘာလ ၄ ရက်နေ့ နံနက် ၅ နာရီ ၃၀ မိနစ်တွင် တအာင်းတပ်မတော် PSLF/TNLA က လာရှိုးမြို့နယ်ရှိ စစ်ကောင်စီ လက်အောက်ခံ ဂျာယန် ပြည်သူစစ် စခန်းကို ဝင်ရောက် သိမ်းပိုက် ရှင်းလင်းခဲ့ကြောင်း သိရသည်။", "ဂျာယန် ပြည်သူစစ် စခန်းသည် စစ်ကောင်စီ၏ ထောက်ပို့ကြားစခန်းအဖြစ် အသုံးပြုထားသည့် စခန်းတစ်ခု ဖြစ်ပြီး စစ်ကောင်စီ၏ ကျောထောက်နောက်ခံ ထောက်ပို့လုပ်ငန်းများ မပြုလုပ်ရန် PSLF/TNLA မှ ပထမအကြိမ် သတိပေးခဲ့ကြောင်း၊ သို့သော် စစ်ကောင်စီနှင့် တိုက်ပွဲအပြင်းအထန် ဖြစ်ပွားနေသည့် ကာလ၌ စစ်ကောင်စီ၏ နောက်ခံထောက်ပို့ လုပ်ငန်းများ ဆက်လက်လုပ်ဆောင်နေခဲ့သည့်အတွက် ဂျာယန်စခန်းကို ဝင်ရောက် ရှင်းလင်းရခြင်းဖြစ်ကြောင်း သိရှိရသည်။", "အဆိုပါ စခန်းကို ဝင်ရောက် ရှင်းလင်းစဥ်တွင် ပြည်သူ့စစ် တပ်ဖွဲ့ဝင် ၃၈ ဦး ဖမ်းဆီးရမိပြီး စခန်းတာဝန်ရှိသူ ဖြစ်သည့် လက်ထောက်စခန်း ဗိုလ်မှူး ဦးခမ်းဆိုင် ၊ ရုံးအဖွဲ့ ဗိုလ်မှူး ဦးတောင်ဆွဲ ၊ ဒုလက်ထောက်စခန်း ဗိုလ်ကြီး ဦးထူးအောင် နှင့် ဆေးမှူး ဗိုလ်ဦးတောင်ဂျုံ တို့ ၄ ဦးအား ထိန်းသိမ်းထားကာ ကျန်တပ်ဖွဲ့ဝင် ၃၄ ဦးကို လွှတ်ပေးခဲ့ကြောင်း သိရသည်။", "ယင်း စခန်းအတွင်း လက်နက်မျိုးစုံ ၇၈ လက်၊ ကျည်မျိုးစုံ ၄၃ ဖာ၊ ၂၁၈ ထောင့်၊ စကားပြောစက် ၂၁ လုံးနှင့် ယာမ ဆေးပြား ၃၉ ထုတ်ကျော် သိမ်းဆည်း ရမိခဲ့ကြောင်း သိရသည်။"]
https://yktnews.com/2023/04/96379/	လားရှိုးမြို့နယ်၊ နောင်မွန်ရဲစခန်းအနီးတွင် ပစ်ခတ်မှုဖြစ်ပြီး ပြည်သူ ၃ ဦးဒဏ် ရာ ရကာ စစ်ရဟတ်ယာဉ်ဖြင့် ပစ်ခတ်မှုများရှိခဲ့၊ နွားထိုးကြီးတွင်လည်း စစ် ကား ကို မိုင်းဆွဲတိုက်ခိုက်	["လားရှိုးမြို့နယ်၊ နောင်မွန်ရဲစခန်းအနီးတွင် ပစ်ခတ်မှုဖြစ်ပြီး ပြည်သူ ၃ ဦးဒဏ် ရာ ရကာ စစ်ရဟတ်ယာဉ်ဖြင့် ပစ်ခတ်မှုများရှိခဲ့၊ နွားထိုးကြီးတွင်လည်း စစ် ကား ကို မိုင်းဆွဲတိုက်ခိုက်", "ရန်ကုန်၊ ဧပြီ ၈", "ရှမ်းပြည်နယ်မြောက်ပိုင်း၊ လားရှိုးမြို့နယ်၊ နောင်မွန်ကျေးရွာရှိ နောင်မွန် နယ် မြေ ရဲစခန်းအနီးတွင် ယမန်နေ့ နံနက်ပိုင်း ပစ်ခတ်မှုဖြစ်ပြီး ပြည်သူ ၃ ဦးဒဏ် ရာရရှိကြောင်း ၊ စစ်တပ်က ရဟတ်ယာဉ် အသုံးပြု၍ ပစ်ခတ်မှုရှိကြောင်း ဒေသ ပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုကြသည်။", "ဧပြီလ ၇ ရက်နေ့ နံနက်ပိုင်း ရှမ်းပြည်နယ်မြောက်ပိုင်း လားရှိုးမြို့နယ် နောင် မွန် ရွာ အနောက်ဘက်နမ့်မခေါ်ရွာအနားတွင် စစ်ကောင်စီတပ်များက လက် နက်ကြီး၊ လက်နက်ငယ်များဖြင့် ရမ်းသမ်းပစ်ခတ်ကြောင်း၊ ယင်းသို့ ပစ်ခတ် မှုများကြောင့် ပြည်သူ ၃ ဦးထိခိုက်ဒဏ်ရာရရှိပြီး ဆေးရုံသို့ ပို့ဆောင်ရကြောင်း၊ ယင်းနောက် လေယာဉ်ပစ်ကူအဖြစ် ရဟတ်ယာဉ် တစ်စီးဖြင့်ပါ လာရောက် ပစ် ခတ်ခဲ့ကြောင်း သိရှိရသည်။", "“စစ်တပ်က ရမ်းသမ်းပစ်တာ အိမ်တွေပေါ် လက်နက် ကြီးကျ လို့အိမ်ခေါင် မိုးတော့ ပေါက်သွားတယ်။ စစ်တပ်က ရမ်းပစ်တာ။ ဟိုဘက်ကလည်း ပြန် ပစ်တယ်။တိုက်ပွဲလိုမဟုတ်ပေမယ့် ကြိုကြား ကြိုကြား ပြန်ပစ်တယ်။ အဲဒီ ဘက် မှာ ပလောင် TNLA တွေ သွားလာနေတာပါ။ နောင်မွန်ရဲစခန်း နားမှာ ဖြစ်ကြတာ” ဟု ဒေသပြည်သူတစ်ဦးက ပြောဆိုသည်။", "အလားတူ မန္တလေးတိုင်း မြင်းခြံခရိုင်၊ နွားထိုးကြီးမြို့နယ် ၊ နွားထိုးကြီး တောင် သာ လမ်းတွင် ဧပြီလ ၄ ရက်နေ့၌ စစ်ကောင်စီဝင် အင်အား ၁၇ ဦးခန့်ပါ ဒိုင်နာ ကားကို အင်းချောင်းကျေးရွာနှင့် ထန်းတောမကျေးရွာကြားအရောက်တွင် မိုင်း ၅ လုံးဖြင့် မိုင်းဆွဲတိုက်ခိုက်ခဲ့ကြောင်း မြင်းခြံခရိုင် အမှတ် ၄ တပ်ရင်း၊ တပ်ခွဲ ၄ က သတင်းထုတ်ပြန်သည်။", "မိုင်းဆွဲတိုက်ခိုက်မှုကြောင့် စစ်ကောင်စီဝင်တပ်ဖွဲ့ဝင်များ ဒဏ်ရာ ပြင်းထန် စွာရရှိခဲ့ကြောင်း၊ ကားကို အတင်းမောင်းပြေးကာ နွားထိုးကြီး မြို့နယ် ဆေးရုံ ထဲသို့ တန်းဝင်သွားကြောင်း၊ စစ်ကောင်စီဝင်များ သေဆုံး၊ ထိခိုက်ဒဏ်ရာရရှိမှု သတင်း အတိအကျကို စုံစမ်းနေဆဲဖြစ်ကြောင်း သိရှိရသည်။", "ဓာတ်ပုံ-လားရှိုးမြို့နယ်၊ နောင်မွန်ရဲစခန်းအနီးတွင် လက်နက်ကြီးထိမှန် သွား သော နေအိမ် တစ်လုံး။"]
https://yktnews.com/2023/11/131735/	လားရှိုးမြို့နယ်၊ အလက ခွဲ ၆ ကျောင်းတွင် တပ်စွဲထားသော စစ်တပ်က ဆိုင်ကယ်စီးလာသည့် ပြည်သူ ၂ ဦးကို ပစ်သတ်	["လားရှိုးမြို့နယ်၊ အလက ခွဲ ၆ ကျောင်းတွင် တပ်စွဲထားသော စစ်တပ်က ဆိုင်ကယ်စီးလာသည့် ပြည်သူ ၂ ဦးကို ပစ်သတ်", "ရန်ကုန်၊ နိုဝင်ဘာ ၁၇", "ရှမ်းပြည်နယ်၊ လားရှိုးမြို့နယ်၊ အမှတ် ၆ အလက ခွဲ ကျောင်း၌ တပ်စွဲထားသော အကြမ်းဖက် စစ်သားများက ဆိုင်ကယ်စီးလာသည့် ပြည်သူ ၂ ဦးကို ပစ်သတ်ခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "နိုဝင်ဘာလ ၁၆ ရက်နေ့ ည ၉ နာရီခန့်အချိန် လားရှိုးမြို့နယ်၊ အမှတ် ၆ အလက ခွဲ ကျောင်း၌ တပ်စွဲထားသော အကြမ်းဖက် စစ်သားများက ဆိုင်ကယ်စီးလာသည့် ပြည်သူ ၂ ဦးကို ဆိုင်ကယ် ရပ်တန့်ပေးခြင်း မရှိဟု ဆိုကာ ပစ်သတ်ခဲ့ကြောင်း သိရသည်။", "“လားရှိုး အလက ခွဲ ၆ ကျောင်းရှေ့မှာ ဆိုင်ကယ်နဲ့ ဖြတ်သွားတဲ့ ပြည်သူ ၂ ဦးကို စစ်ခွေးတွေက မရပ်ပေးလို့ ဆိုပြီး ပစ်သတ်လိုက်တယ်။ သေဆုံးသွားတဲ့ ပြည်သူ ၂ ဦးက ဘယ်မှာနေထိုင်ပြီး ဘယ်သူတွေ ဆိုတာတော့ မသိရသေးဘူး။ စုံစမ်းနေတုန်းပါပဲ” ဟု ဒေသပြည်သူတစ်ဦးက ပြောဆိုသည်။", "စစ်တပ်က ဆိုင်ကယ်စီး ပြည်သူ ၂ ဦးကို ပစ်သတ်ပြီးနောက် အလောင်းများကိုလည်း စွန့်ပစ်ထားခဲ့ကြောင်း၊ မိသားစုဝင်များမှာ မည်သူမည်ဝါဖြစ်သည်ကို စုံစမ်းသိရှိရခြင်းမရှိသေးဟု ဒေသပြည်သူများ၏ အဆိုအရ သိရှိရသည်။"]
https://yktnews.com/2024/07/172957/	လားရှိုးမြို့နှင့် ကျောက်မဲမြို့အနီးရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၃ ဦးသေဆုံးပြီး ကလေးငယ် ၂ ဦး အပါအဝင် ပြည်သူ ၉ ဦး ထိခိုက်ဒဏ်ရာရ	["လားရှိုးမြို့နှင့် ကျောက်မဲမြို့အနီးရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ပြည်သူ ၃ ဦးသေဆုံးပြီး ကလေးငယ် ၂ ဦး အပါအဝင် ပြည်သူ ၉ ဦး ထိခိုက်ဒဏ်ရာရ", "ရန်ကုန်၊ ဇူလိုင် ၁၃", "ရှမ်းပြည်နယ်၊ လားရှိုးမြို့နှင့် ကျောက်မဲမြို့အနီးရှိ ကျေးရွာများကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ပြည်သူ ၃ ဦးသေဆုံးပြီး ကလေးငယ် ၂ ဦး အပါအဝင် ပြည်သူ ၉ ဦး ထိခိုက်ဒဏ်ရာရရှိခဲ့ကြောင်း TNLA ကပြောဆိုသည်။", "ဇူလိုင်လ ၁၂ ရက်နေ့ ညနေ ၄ နာရီ ၃၀ မိနစ်ခန့်တွင် လားရှိုးမြို့ ရပ်ကွက် ၄ ရှိ အ.ထ.က ၅ ကျောင်းဝင်းအတွင်း အကြမ်းဖက် စစ်တပ် ပစ်ခတ်သော လက်နက်ကြီး ကျရောက်ပေါက်ကွဲခဲ့ခြင်းကြောင့် ပြည်သူ ၃ ဦး သေဆုံးခဲ့ကြောင်း သိရသည်။", "ယနေ့ ဇူလိုင်လ ၁၃ ရက်နေ့ နံနက်ပိုင်းတွင်လည်း လားရှိုးမြို့ ရပ်ကွက် ၂ နှင့်ရပ်ကွက် ၁၀ တို့တွင်လည်း အကြမ်းဖက် စစ်တပ်က ပစ်ခတ်သော လက်နက်ကြီး ကျရောက် ပေါက်ကွဲမှုကြောင့် ရပ်ကွက်နေ ပြည်သူ ၅ ဦး ထိခိုက်ဒဏ်ရာ ရရှိခဲ့ပြီး ရပ်ကွက် ၁ တွင်လည်း အကြမ်းဖက် စစ်တပ်က ပစ်ခတ်သော လက်နက်ကြီး ကျရောက်မှုကြောင့် အရပ်သား နေအိမ် ၁ လုံး မီးလောင် ပျက်စီးခဲ့ကြောင်းသိရှိရသည်။", "အလားတူ ကျောက်မဲမြို့အနီးရှိ မန်ခဲကျေးရွာတွင်လည်း အကြမ်းဖက် စစ်တပ်က ပစ်ခတ်သော လက်နက်ကြီး ကျရောက် ပေါက်ကွဲမှုကြောင့် အသက် ၁၀ နှစ်အောက် ကလေး ၂ ဦး နှင့် အမျိုးသား ၂ ဦး ထိခိုက် ဒဏ်ရာရရှိခဲ့ကြောင်း သိရသည်။", "ရှမ်းမြောက်ဒေသတွင် တိုက်ပွဲဖြစ်ပွားသည့် ၁၉ ရက်အတွင်း အကြမ်းဖက် စစ်ကောင်စီ တပ်က အရပ်သား ပြည်သူများကို ဦးတည်ပြီး လေကြောင်း ၊ လက်နက်ကြီးများဖြင့် ပစ်ခတ်ခြင်းကြောင့် အရပ်သား ပြည်သူ ၆၁ ဦး သေဆုံးပြီး ၉၁ ဦး ထိခိုက်ဒဏ်ရာရရှိခဲ့ကြောင်း သိရသည်။"]
https://yktnews.com/2024/06/170512/	လားရှိုးမြို့နှင့် ဆက်သွယ်ထားသည့် တံတား ၂ စင်း အပါအဝင် တံတား ၅ စင်းကို စစ်ကောင်စီက မိုင်းခွဲဖျက်ဆီး	["လားရှိုးမြို့နှင့် ဆက်သွယ်ထားသည့် တံတား ၂ စင်း အပါအဝင် တံတား ၅ စင်းကို စစ်ကောင်စီက မိုင်းခွဲဖျက်ဆီး", "ရန်ကုန်၊ ဇွန် ၂၉", "အကြမ်းဖက်စစ်ကောင်စီက လားရှိုးမြို့နှင့်ဆက်သွယ်ထားသည့် တံတား ၂ စင်း အပါ အဝင် တံတား ၅ စင်းကို မိုင်းခွဲဖျက်ဆီးလိုက်ကြောင်း TNLA က သတင်းထုတ်ပြန်သည်။", "ဇွန်လ ၂၇ ရက်နေ့ လားရှိုးမြို့နယ် မန်စံရေကျ၊ မန်ပွဲ – လားရှိးဆက်သွယ်ထားသည့် တံ တား ၂ စင်းကို စစ်ကောင်စီတပ်ဖွဲ့က မိုင်းခွဲဖျက်ဆီးခဲ့ကြောင်း၊ အဆိုပါတံတားသည် မန်စံရေကျကြိုးတံတားနှင့် ခိုလိတ်ရထားလမ်းတံတားတို့ ဖြစ်ပြီး ခိုလိတ်၊ မန်းပွဲ၊ မန်းပွဲလုံ၊ မန်းပွဲဘူတာ စသည့်ကျေးရွာများမှ အများပြည်သူအသုံးပြုသည့်တံတားဖြစ်ကြောင်း၊ တံတားပျက်စီး သွားခြင်းကြောင့် ဒေသတွင်း အရပ်သားပြည်သူများ သွားလာရေးနှင့် ရိက္ခာသည်ယူရေးတို ရပ်တန့်ခဲ့ရကြောင်း သိရှိရသည်။", "ထို့ပြင် ဇွန်လ ၂၅ ရက်နေ့ကလည်း အများပြည်သူအသုံးပြုသည့် ခိုလိတ်အုပ်စုရှိ မန်ပွဲရွာတံတား၊ ဆွတ်လန်းတံတားနှင့် မန်စံရေကျတံတားတို့ကိုလည်း စစ်တပ်က မိုင်းခွဲဖျက်ဆီးခဲ့ကြောင်း သိရှိရသည်။", "ထို့အတူ ဇွန်လ ၁၃ ရက်နေ့ကလည်း စစ်ကောင်စီက လားရှိး – မိုင်းယော်လမ်းပေါ်ရှိ ကောင်းဟုန်းရွာ၊ နမ့်ဖရွာနှင့် မန်နားရွာများ ဖြတ်သွားသည့်လမ်းမကြီး ၃နေရာကို ကန့်လန့်မြောင်းဖောက်ဖျက်ဆီးခဲ့ကြောင်း သိရှိရသည်။"]
https://yktnews.com/2024/07/172504/	လားရှိုးမြို့ပေါ် နှင့် ညောင်လေးပင်ခရိုင်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၁ ဦး အပါအဝင် ပြည်သူ ၃ ဦး သေဆုံးပြီး ပြည်သူ ၁၄ ဦး ဒဏ်ရာရ	["လားရှိုးမြို့ပေါ် နှင့် ညောင်လေးပင်ခရိုင်ရှိ ကျေးရွာများကို စစ်တပ်က လက်နက်ကြီးဖြင့် ပစ်ခတ်မှု ကလေးငယ် ၁ ဦး အပါအဝင် ပြည်သူ ၃ ဦး သေဆုံးပြီး ပြည်သူ ၁၄ ဦး ဒဏ်ရာရ", "ရန်ကုန်၊ ဇူလိုင် ၁၀", "ရှမ်းပြည်နယ်၊ လားရှိုးမြို့ပေါ်ကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခြင်းကြောင့် ကလေးငယ် ၁ ဦး အပါအဝင် ပြည်သူ ၃ ဦး သေဆုံးပြီး ၁၂ ဦး ထိခိုက် ဒဏ်ရာရရှိခဲ့ကြောင်း TNLA သတင်းနှင့် ပြန်ကြားရေးဌာနက ပြောဆိုသည်။", "ဇူလိုင်လ ၁၀ရက်နေ့ နံနက်ပိုင်းတွင် လားရှိုးမြို့ ရပ်ကွက် ၉ ကို အကြမ်းဖက် စစ်တပ်က လက်နက်ကြီးဖြင့် ပစ်ခတ်ခဲ့ခြင်းကြောင့် ကလေး ၁ ဦး အပါအဝင် အမျိုသား ၁ ဦး နှင့် အမျိုးသမီး ၁ ဦးကာ ပြည်သူ ၁၀ ဦး ထိခိုက်ဒဏ်ရာရပြီး နေအိမ် ၅ လုံး ပျက်စီးခဲ့ကြောင်း သိရသည်။", "အလားတူ မိုးကုတ်မြို့ အရှေ့ပိုင်းရှိ မင်းတံတားကို အကြမ်းဖက် စစ်တပ်က ပစ်ခတ်သော လက်နက်ကြီး ကျရောက်ပေါက်ကွဲမှုကြောင့် အရပ်သား ပြည်သူ ၂ ဦး ပြင်းထန် ဒဏ်ရာရရှိပြီး နေအိမ် ၂ လုံး ထက်မနည်း ထိခိုက် ပျက်စီးခဲ့ကြောင်း သိရှိရသည်။", "ဇွန်လ ၂၅ ရက်နေ့မှ ဇူလိုင်လ ၁၀ ရက်နေ့ အထိ အကြမ်းဖက် စစ်တပ်၏ လေကြောင်း ၊ လက်နက်ကြီးများဖြင့် ပစ်ခတ်မှုကြောင့် အရပ်သားပြည်သူ ၅၄ ဦး သေဆုံးခဲ့ပြီး ၈၂ ဦး ထိခိုက်ဒဏ်ရာရရှိခဲ့ကြောင်း၊ ထို့ပြင် အရပ်သား ပြည်သူပိုင် နေအိမ် ၉၀ ထက်မနည်းပျက်စီးခဲ့ကြောင်း သိရသည်။", "အလားတူ ပဲခူးတိုင်း၊ ညောင်လေးပင်ခရိုင်၊ မူးမြို့နယ်အတွင်း အကြမ်းဖက် စစ်တပ်က ပစ်ခတ်သော လက်နက်ကြီး ကျရောက် ပေါက်ကွဲမှုကြောင့် ပြည်သူ ၂ ဦး ထိခိုက် ဒဏ်ရာရရှိပြီး နေအိမ် ၁ လုံး ပျက်စီးခဲ့ကြောင်း KNU ဗဟိုက ပြောဆိုသည်။", "ဇူလိုင်လ ၄ ရက်နေ့ ည ၈ နာရီ ၁၄ မိနစ်ခန့်တွင် မူးမြို့နယ်၊ နတ်သံကွင်းတွင်ရှိသော အကြမ်းဖက် စစ်တပ်က ပစ်ခတ် လိုက်သော ၈၁ မမ လက်နက်ကြီး ၁ လုံး ရေလဲကျေးရွာအတွင်းကို ကျရောက် ပေါက်ကွဲခဲ့ကြောင်းသိရှိရသည်။", "ဇူလိုင်လ ၆ ရက်နေ့ ည ၈ နာရီ ၃၀ မိနစ်ခန့်တွင် ရေအိုးစင်တွင် ရှိသော အကြမ်းဖက် စစ်ကောင်စီ တပ်သားများက ရေတွင်းဖြူကျေးရွာအတွင်းကို ၈၁ မမ လက်နက်ကြီး ၁ လုံး ပစ်ခတ်ခဲ့ကြောင်း သိရသည်။", "ဇူလိုင်လ ၇ ရက်နေ့ ည ၇ နာရီ ၃၀ မိနစ်ခန့်တွင် အကြမ်းဖက် စစ်တပ်၏ ခမရ−၃၀၇ တပ်ရင်းက ၈၁ မမ လက်နက်ကြီး ၂ လုံး ပစ်ခတ်ခဲ့ရာ ပျဉ်းမပင်ရွာ အတွင်း ကျရောက် ပေါက်ကွဲခဲ့ပြီး အသက် ၃၆ နှစ်အရွယ် စောကျော်စိုးနှင့် အသက် ၄၆ နှစ် အရွယ် မကြည်ဝင်း တို့ လက်နက်ကြီး ထိမှန် ဒဏ်ရာရရှိခဲ့ကြောင်း သိရှိရသည်။", "ဇူလိုင်လ ၈ ရက်နေ့ နံနက် ၁၀ နာရီခန့်တွင် အကြမ်းဖက် စစ်တပ်၏ ခမရ-၄၃၉ က ဟောင်ဝှစ်ဇာ လက်နက်ကြီး ၁ လုံး ပစ်ခတ်ခဲ့ရာ ရွာမကြီး ကျေးရွာ အတွင်း ကျရောက် ပေါက်ကွဲခဲ့ပြီး နေအိမ်တစ်လုံးပေါ် ကျရောက် ပေါက်ကွဲခဲ့ကြောင်းသိရှိရသည်။", "အကြမ်းဖက် စစ်တပ်က ပြည်သူများကို ပစ်မှတ်ထားပြီး လက်နက်ကြီး များဖြင့် နေ့စဉ် ပစ်ခတ် တိုက်ခိုက်ခြင်းကြောင့် ပြည်သူလူများ၏ အသက်အိုးအိမ် စည်းစိမ်များ နေစဉ်နှင့် အမျှ ထိခိုက် ပျက်စီးဆုံးရှုံးနေရပြီး ကျေးရွာနေ ပြည်သူများသည် ကြောက်ရွံ့ ထိတ်လန့်စွာဖြင့် အသက်ရှင်နေထိုင် နေကြရကြောင်း သိရသည်။"]
https://yktnews.com/2024/09/185045/	လားရှိုးမြို့ပေါ် သို့ ယနေ့ နံနက်အစောပိုင်း စစ်ကောင်စီက လေယာဉ်ဖြင့် ဗုံးကျဲချမှု အပျက်အစီးများပြား ဟု MNDAA ပြောဆို	["လားရှိုးမြို့ပေါ် သို့ ယနေ့ နံနက်အစောပိုင်း စစ်ကောင်စီက လေယာဉ်ဖြင့် ဗုံးကျဲချမှု အပျက်အစီးများပြား ဟု MNDAA ပြောဆို", "ရန်ကုန်၊ စက်တင်ဘာ ၂၅", "ရှမ်းပြည်နယ်မြောက်ပိုင်း၊ လားရှိုးမြို့ပေါ်သို့ ယနေ့ နံနက်အစောပိုင်း စစ်ကောင်စီက လေယာဉ်ဖြင့် ဗုံးကျဲချမှုကြောင့် အပျက် အစီးများပြားကြောင်း MNDAA က ပြောဆိုလိုက်သည်။", "စက်တင်ဘာလ ၂၅ ရက်နေ့ နံနက် ၂ နာရီ ၁၅ မိနစ်မှ နံနက် ၂ နာရီ ၂၀ မိနစ်အချိန် အထိ စစ်ကောင်စီတပ်၏တိုက်လေယာဉ်များက လားရှိုးမြို့ရပ်ကွက် ၁၂ နှင့် လားရှိုးနည်းပညာတက္ကသိုလ် ဆက်စပ်လျက်ရှိသောနည်းပညာအထက်တန်းကျောင်းအနီးတွင် ဗုံး ၄ လုံးကျဲချကြောင်း၊ ပေါက်ကွဲမှုကြောင့် အထက်တန်းကျောင်းအပြင်အနီးနားရှိ ဘုန်းတော်ကြီးကျောင်းနှင့် အများပြည်သူပိုင် အဆောက်အဦးများ ဆိုးရွားစွာပျက်စီးခဲ့သော်လည်း လူအသေအပျောက်မရှိခဲ့ကြောင်း သိရှိရသည်။", "လေကြောင်း ဗုံးကြဲတိုက်ခိုက်မှုအပြီးတွင် MNDAA က ဗုံးပေါက်ကွဲသည့်နေရာသို့ သွားရောက်၍ စုံစမ်း စစ်ဆေးမှုများ ပြုလုပ်ခဲ့ကြောင်း သိရှိရသည်"]
https://yktnews.com/2025/04/210632/	လားရှိုးမြို့ပေါ်ကနေ ဆုတ်ခွာဖို့ရှိနေတဲ့ MNDAA က ၁၀၂၇ စစ်ဆင်ရေး ကျဆုံးရဲဘော်တွေ အောက်မေ့ဖွယ် အခမ်းအနားနဲ့ စစ်အတွင်း ထိခိုက်ခဲ့တဲ့ လားရှိုးနေအိမ်တွေ လျှော်ကြေးပေးတာတွေ ဆက်တိုက်လုပ်နေ	["လားရှိုးမြို့ပေါ်ကနေ ဆုတ်ခွာဖို့ရှိနေတဲ့ MNDAA က ၁၀၂၇ စစ်ဆင်ရေး ကျဆုံးရဲဘော်တွေ အောက်မေ့ဖွယ် အခမ်းအနားနဲ့ စစ်အတွင်း ထိခိုက်ခဲ့တဲ့ လားရှိုးနေအိမ်တွေ လျှော်ကြေးပေးတာတွေဆက်တိုက်လုပ်နေ", "ရန်ကုန်၊ ဧပြီ ၈", "လားရှိုးမြို့ပေါ်ကနေ ဆုတ်ခွာဖို့ရှိနေတဲ့ MNDAA က ၁၀၂၇ စစ်ဆင်ရေး ကျဆုံးရဲဘော်တွေ အောက်မေ့ဖွယ် အခမ်းအနားနဲ့ စစ်အတွင်း ထိခိုက်ခဲ့တဲ့ လားရှိုးနေအိမ်တွေ လျှော်ကြေးပေးတာတွေ ဆက်တိုက်လုပ်နေပါတယ်။", "ဧပြီ ၂ ရက်နေ့မှာ ၁၀၂၇ စစ်ဆင်းရေးအတွင်း ကျဆုံးသွားခဲ့တဲ့ သူရဲကောင်းရဲဘော်တွေအတွက် အောက်မေ့ဖွယ် အခမ်းအနားကို ဧပြီလ ၂ ရက်နေ့ ရန်လုံကျိုင်း သူရဲကောင်း ဗိမာန်မှာ ပြုလုပ်ခဲ့ပါတယ်။", "အဲဒီအခမ်းအနားကို လူမြင်ကွင်းကနေ ပျောက်ကွယ်နေတဲ့ MNDAA ကိုးကန့်တပ်ခေါင်းဆောင် ဖုန်တာရွှင် တက်ရောက်ခဲ့ပြီး လွမ်းသူ့ပန်းခွေချတာ အလေးပြုတာတွေ လုပ်ခဲ့ပါတယ်။", "ဒါ့အပြင် ၁၀၂၇စစ်ဆင်‌ရေး ကာလမှာ ပျက်စီးသွားတဲ့ နေအိမ်တွေကို ကိုးကန့်တပ် MNDAA က တစ်အိမ်လျှင် သိန်း ၅၀ ထောက်ပံ့ ပေးခဲ့တယ်လို့ လားရှိုးမြို ပြန်လည်‌ထူထောင်ရေး အဖွဲ့ ထုတ်ပြန်ပါတယ်။", "တိုက်ပွဲ ကာလမှာ ပျက်စီးခဲ့တဲ့ နေအိမ်တွေအတွက် MNDAA ရဲ့ အထူးဒေသ ၁ လားရှိုးဧရိယာ စစ်ရေးအုပ်ချုပ်မှုကော်မတီက ထောက်ပံ့ငွေကျပ်သိန်း‌ပေါင်းတစ်သောင်းကျော် ပေးအပ်ခဲ့တယ်လို့ဆိုပါတယ်။", "၁၀၂၇ စစ်ဆင်ရေး ကာလမှာ ပျက်စီးသွားတဲ့နေအိမ်ပေါင်း ၃၀၉ ခုအတွက် သိန် ပေါင်း ၁,၅၄၅,၀၀၀,၀၀၀ ကျပ် ထောက်ပံ့ပေးအပ်မှာဖြစ်တယ်လို့ သိရပါတယ်။", "နေအိမ်ပျက်စီးမှု အများအပြားရှိခဲ့ပေမယ့် အလုံးစုံ ပျက်စီးသွားတဲ့ နေအိမ်တွေကို ထောက်ပံ့ကြေး ပေးအပ်မှာဖြစ်တယ်လို့ MNDAA တာဝန်ရှိသူတွေကဆိုပါတယ်။", "နေအိမ် မူလပိုင်ရှင်တွေကို တစ်အိမ်ထောင်လျှင် သိန်း ၅၀ ထောက်ပံ့ကြေးပေးမှာဖြစ်ပြီး ထောက်ပံ့ကြေးပေးမယ့်စာရင်းမှာပါဝင်ပြီး အဝေးရောက်နေသူဖြစ်ပါက သက်ဆိုင်ရာအုပ်ချုပ်ရေးရုံးများတွင် အုပ်ချုပ်ရေးမှူး၊နယ်မြေမှူးတွေ ထောက်ခံချက်နဲ့ ‌ထုတ်ယူနိုင်တယ်လို့ဆိုပါတယ်။", "အခုပေးအပ်တဲ့ငွေကျပ် သိန်းငါးဆယ်မှာပမာဏမများသော်လည်း အိမ်ထောင်စုတစ်ခုအတွက်ယာယီလုံလောက်နိုင်မယ်လို့ ယူဆတယ်လို့လည်း MNDAA တာဝန်ရှိသူတွေကဆိုပါတယ်။"]
https://yktnews.com/2024/07/175942/	လားရှိုးမြို့ပေါ်တွင် MNDAA က ကင်းလှည့်နေပြီး ပြည်သူများကို လေကြောင်းရန် အသိပညာပေးမှုနှင့် ထောက်ပံ့မှုများ လုပ်ဆောင်	["လားရှိုးမြို့ပေါ်တွင် MNDAA က ကင်းလှည့်နေပြီး ပြည်သူများကို လေကြောင်းရန် အသိပညာပေးမှုနှင့် ထောက်ပံ့မှုများ လုပ်ဆောင်", "ရန်ကုန်၊ ဇူလိုင် ၂၇", "လားရှိုးမြို့အတွင်းတွင် စစ်ကောင်စီတပ်ဖွဲ့ဝင် အကြွင်းအကျန်များကို ရှာဖွေရန်၊ လုံခြုံရေးဆောင်ရန်နှင့် ဒေသပြည်သူများကိုလေကြောင်းရန် ကာကွယ်ရေး အသိပညာပေးရန်နှင့်ကူညီမှုများ ဆောင်ရွက်ပေးရန် MNDAA က ကင်းလှည့် လုပ်ဆောင်နေကြောင်း MNDAA က သတင်းထုတ်ပြန်သည်။", "MNDAA က လားရှိုးမြို့တွင် လုံခြုံရေးတပ်ဖွဲ့ဝင်များ ဖြန့်ကျက်ချထားပြီး တစ်ချိန်တည်းတွင် စစ်ကောင်စီအကြွင်းအကျန်များကို နယ်မြေရှင်းလင်းရန် အရှိန်မြှင့်လုပ်ဆောင်နေကြောင်း၊ ဇူလိုင်လ ၂၅ ရက်နေ့တွင် MNDAA က လားရှိုးမြို့ကို သိမ်းယူလိုက်ကြောင်း၊ MNDAA မြို့တော် အထူး အုပ်ချုပ်ရေး ဒေသ ရဲတပ် ဖွဲ့ သည် အများပြည်သူ တည်ငြိမ် အေးချမ်း စေရန် နှင့် လုံခြုံရေး ပေးမှုများ ဆောင်ရွက်ပေး ခဲ့ကြောင်း သိရှိရသည်။", "တစ်ချိန်တည်းမှာပင် လားရှိုးမြို စစ်ဘက်အုပ်ချုပ်ရေးကော်မရှင်ကို အုပ်ချုပ်ရေးနှင့်ပြန်လည်တည်ဆောက်ရေးတို့အတွက် တာဝန်ယူရန် ဖွဲ့စည်းခဲ့ကြောင်း၊ ၊လက်ရှိတွင် စစ်ကောင်စီတပ်ဖွဲ့ဝင်များကို လိုက်လံ ဖမ်းဆီးနေဆဲဖြစ်ကြောင်း၊ လားရှိုးမြို့၏ အများပြည်သူလုံခြုံရေးကို ထိန်းသိမ်းရန်အတွက် ယမန်နေ့တွင် လားရှိုးမြို့ တော်ခန်းမ၊ ရဲစခန်း၊ တပ်မ ၄၁၊ ၉၁၂ အင်ဂျင်နီယာ တပ်ရင်း၊ လားရှိုး မြို့ ဆေးရုံနှင့် အခြားနေရာများနှင့် ရပ်ကွက်များသို့ ကင်းလှည့်ခဲ့ကြောင်း သိရှိရသည်။", "ထို့ပြင်လားရှိုး ပြည်သူများနှင့် သွားရောက်တွေ့ဆုံ၍ လေကြောင်းရန် တားဆီး ကာကွယ်ရေး အသိပညာပေးခဲ့ကြောင်း၊ ကူညီမှုများလည်း လုပ်ဆောင်နေကြောင်း သိရှိရသည်။"]
https://yktnews.com/2024/07/171442/	လားရှိုးမြို့ပေါ်တွင် တိုက်ပွဲများ စတင်ဖြစ်ပွားနေပြီး စစ်တပ် ပစ်ခတ်သော လက်နက်ကြီးများ မြို့ထဲကို ကျရောက်ပေါက်ကွဲ၊ စစ်တပ်က လေကြောင်းဖြင့် ဆက်တိုက် ဗုံးကျဲ ပစ်ခတ်နေ	["လားရှိုးမြို့ပေါ်တွင် တိုက်ပွဲများ စတင်ဖြစ်ပွားနေပြီး စစ်တပ် ပစ်ခတ်သော လက်နက်ကြီးများ မြို့ထဲကို ကျရောက်ပေါက်ကွဲ၊ စစ်တပ်က လေကြောင်းဖြင့် ဆက်တိုက် ဗုံးကျဲ ပစ်ခတ်နေ", "ရန်ကုန်၊ ဇူလိုင် ၄", "ရှမ်းပြည်နယ်၊ လားရှိုးမြို့ပေါ်တွင် တိုက်ပွဲများ စတင်ဖြစ်ပွားနေပြီး အကြမ်းဖက် စစ်တပ်က ပစ်ခတ်သော လက်နက်ကြီးများ မြို့ထဲကို ကျရောက်ပေါက်ကွဲမှုများရှိကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဇူလိုင်လ ၄ ရက်နေ့ မွန်းလွဲပိုင်းမှ စတင်၍ လားရှိုးမြို့ပေါ်ရှိ မန်အိုင် ရပ်ကွက် ၄ နှင့် ၅ အနီးတဝိုက်တွင် ထိတွေ့ တိုက်ပွဲများ ဖြစ်ပွားနေပြီး လားရှိုးအရှေ့ဘက် နေတက်ဘုရားတောင် အနီးတစ်ဝိုက်တွင်လည်း ပစ်ခတ်မှုများ ဖြစ်ပွားနေကြောင်း သိရသည်။", "ထို့ပြင် အကြမ်းဖက် စစ်တပ်က ပစ်ခတ်သော လက်နက်ကြီးကျည်များသည် လားရှိုးမြို့ထဲကို ကျရောက် ပေါက်ကွဲခဲ့ပြီး နေအိမ်များနှင့် စာသင်ကျောင်းများ ပျက်စီးခဲ့ကြောင်း သိရှိရသည်။", "“မွန်းလွဲ ၂ နာရီကျော်က မန်အိုင်ဘက် ရပ်ကွက် ၄ နဲ့ ၅ အနီးတဝိုက်မှာ တိုက်ပွဲတွေ စဖြစ်နေတယ်။ ရပ်ကွက် ၁၂ ဘက် လားရှိုးကြီးကိုလည်း စစ်တပ်က ပစ်တဲ့ လက်နက်ကြီးကျတယ်။ ခုလည်း လားရှိုး အရှေ့ဘက် နေတက်ဘုရားတောင်နားတစ်ဝိုက် လက်နက်ငယ်နဲ့ စတင်ပစ်ခက်နေတယ်။ စစ်ခွေးတွေက ဂျက်ဖိုက်တာတွေ တောက်လျောက်ဝဲပြီး ပစ်နေတယ်။ ဘယ်နားကို ပစ်လည်းတော့ အတည်မပြုနိုင်သေးဘူး” ဟု ဒေသပြည်သူ တစ်ဦးက ပြောဆိုသည်။"]
https://yktnews.com/2024/09/184670/	လားရှိုးမြို့ပေါ်ရှိ စာသင်ကျောင်း၊ လူနေရပ်ကွက်နှင့် အများပြည်သူဆိုင်ရာ အဆောက်အအုံများကို စစ်ကောင်စီက ပစ်မှတ်ထား၍ လေကြာင်းဖြင့် ဗုံးကျဲ တိုက်ခိုက်နေမှုကြောင့် ငြိမ်းချမ်းရေးကြိုးပမ်းမှုကို အလဟဿဖြစ်စေမည်ဟု MNDAA က ထုတ်ပြန်	["လားရှိုးမြို့ပေါ်ရှိ စာသင်ကျောင်း၊ လူနေရပ်ကွက်နှင့် အများပြည်သူဆိုင်ရာ အဆောက်အအုံများကို စစ်ကောင်စီက ပစ်မှတ်ထား၍ လေကြာင်းဖြင့် ဗုံးကျဲ တိုက်ခိုက်နေမှုကြောင့် ငြိမ်းချမ်းရေးကြိုးပမ်းမှုကို အလဟဿဖြစ်စေမည်ဟု MNDAA က ထုတ်ပြန်", "ရန်ကုန်၊ စက်တင်ဘာ ၂၃", "ရှမ်းပြည်နယ်မြောက်ပိုင်း၊ လားရှိုးမြို့ပေါ်ရှိ စာသင်ကျောင်း၊ လူနေရပ်ကွက်နှင့် အများပြည်သူဆိုင်ရာ အဆောက်အအုံများကို စစ်ကောင်စီက ပစ်မှတ်ထား၍ လေကြာင်းဖြင့် ဗုံးကျဲ တိုက်ခိုက်နေခြင်းကြောင့် ငြိမ်းချမ်းရေးကြိုးပမ်းမှုကိုအလဟဿဖြစ်စေမည်ဖြစ်ကြောင်း MNDAA က ထုတ်ပြန်ပြောဆိုလိုက်သည်။", "စက်တင်ဘာလ ၂၁ ရက်နေ့ ည ၁၀ နာရီ ၁၅ မိနစ်အချိန်နှင့် ည ၁၀ နာရီ ၁၇ မိနစ်အချိန် လားရှိုးမြို့ပေါ်သို့ စစ်ကောင်စီက လေကြောင်းတိုက် ခိုက်မှုများ လုပ်ဆောင်ခဲ့ပြီး ဗုံး ၂ လုံးကျဲချခဲ့ကြောင်း၊ ဗုံး ၁ လုံးမှာ လားရှိုးမြို့ ရပ်ကွက် ၁၂ ရှိ အမှတ် ၃ အခြေခံပညာ အထက် တန်းကျောင်း ၏ မျက်နှာချင်းဆိုင်ဘက်ရှိ လူနေ အဆောက်အအုံတစ်ခုပေါ်သို့ ကျရောက်ခဲ့ပြီး အခြားဗုံးတစ်လုံးမှာ ရပ်ကွက် ၁ ၏ ယခင် စည်ပင်သာယာဌာနရှေ့ လမ်းမပေါ်တွင် ကျရောက်ခဲ့ကြောင်း၊ အဆိုပါ တိုက်ခိုက်မှုတွင် ပြည်သူ ၁ ဦး ထိခိုက်ဒဏ်ရာရရှိခဲ့ကြောင်း သိရှိရသည်။", "အဆိုပါ လေကြောင်း ဗုံးကျဲတိုက်ခိုက်မှုသည် လားရှိုးတိုက်ပွဲများ ငြိမ်သက်ပြီးနောက် စစ်ကောင်စီ၏ စတုတ္ထကြိမ်မြောက် လေကြောင်း ဗုံးဈဲတိုက်ခိုက်မှုဖြစ်ပြီး အဆိုပါပစ်မှတ်များသည် မြို့ပေါ်ရှိ စာသင်ကျောင်းများနှင့် အခြားအများပြည်သူဆိုင်ရာ အဆောက်အအုံများနှင့် လူနေရပ်ကွက်များကိုပါ ပစ်မှတ်ထားခြင်းဖြစ်ကြောင်း MNDAA က ထုတ်ပြန်ပြောဆိုသည်။", "ယခင်စည်ပင်သာယာဌာနရှေ့ လမ်းပေါ်တွင် ကျရောက်သော လေကြောင်းဖြင့် ဗုံးကျဲတိုက်ခိုက်မှုကြောင့် အဆောက်အအုံတစ်လုံးနှင့် အနီးပတ်ဝန်းကျင်ရှိ လမ်းများနှင့် စိမ်းလန်းစိုပြေသည့် စိုက်ပျိုးဇုန်များ ပျက်စီးမှုအမျိုးမျိုး ဖြစ်ပွား စေပြီး ပြည်သူတစ်ဦး အနည်းငယ် ထိခိုက်ဒဏ်ရာရရှိကြောင်း၊ လူနေအဆောက်အအုံတစ်ခုပေါ် ကျရောက်ခဲ့သော နောက်ထပ်ဗုံးတစ်လုံးမှာ လူနေအဆောက်အအုံနှစ်ခုကို ပြင်းထန်စွာ ထိခိုက်ပျက်စီးစေခဲ့ကြောင်း သိရှိရသည်။", "ပြည်သူလူထု၏ အသက်အိုးအိမ်စည်းစိမ်ကို လျစ်လျူရှုပြီး လူ့အခွင့်အရေးကို နင်းချေသည့် ရက်စက်ကြမ်းကြုတ်သော အပြုအမူမျိုးသည် ငြိမ်းချမ်းရေး လုပ်ငန်းစဉ်ကို မြှင့်တင်ရန်အတွက် ဆောင်ရွက်နေကြသူတို့၏ ကြိုးပမ်းမှုအားလုံးကို အလဟဿဖြစ်စေမည်ဟု MNDAA က ထုတ်ပြန်ပြောဆိုသည်။"]
https://yktnews.com/2024/09/185566/	လားရှိုးမြို့ပေါ်သို့ စစ်ကောင်စီက လေယာဉ်ဖြင့် ဗုံးကျဲချမှု ပြည်သူများ ထိခိုက်သေဆုံးမှု မရှိဘဲ ပြည်သူ့နေအိမ်နှင့်ကားများ ပျက်စီးဆုံးရှုံးမှု အလွန်ကြီးမား	["လားရှိုးမြို့ပေါ်သို့ စစ်ကောင်စီက လေယာဉ်ဖြင့် ဗုံးကျဲချမှု ပြည်သူများ ထိခိုက်သေဆုံးမှု မရှိဘဲ ပြည်သူ့နေအိမ်နှင့်ကားများ ပျက်စီးဆုံးရှုံးမှု အလွန်ကြီးမား", "ရန်ကုန်၊ စက်တင်ဘာ ၂၉", "ရှမ်းပြည်နယ်မြောက်ပိုင်း၊ လားရှိုးမြို့ပေါ်သို့ စစ်ကောင်စီက ယမန်နေ့ည အချိန် လေယာဉ်ဖြင့် ဗုံးများကျဲချခဲ့ရာ ပြည်သူများထိခိုက်သေဆုံးမှုမရှိဘဲ ပြည်သူ့နေအိမ်နှင့်ကားများ ပျက်စီးဆုံးရှုံးမှု အလွန်ကြီးမားကြောင်း MNDAA သတင်းရင်းမြစ်များက ထုတ်ဖော်ပြောဆိုထားသည်။", "ယမန်နေ့ စက်တင်ဘာလ ၂၈ ရက်နေ့ ည ၈ နာရီ ၃၄ မိနစ်အချိန် စစ်ကောင်စီက တိုက်လေယာဉ်များက လားရှိုးမြို့ပေါ် ရပ်ကွက် ၈ အနောက် ကားဝပ်ရှော့နှင့် အဆောက်အအုံများပေါ်သို့ ဗုံးများ ကျဲချခဲ့ခြင်းဖြစ်ပြီး လူနေအိမ်များ ထိခိုက်ပျက်စီးမှုကြီးမားကြောင်း သိရှိရသည်။", "“မနေ့ည လားရှိုးမြို့တွင်း လေကြောင်းတိုက်ခိုက်မှုကြောင့် ရပ်ကွက် ၈ ရုံး အနောက်ဘက် ကားဝပ်ရှော့နှင့်ဘေးတဝိုက် အဆောက်အဦးတော်တော်များများ၊ ကားများ ထိခိုက်ပျက်စီးသွားပါတယ်။လူထိခိုက်သေဆုံးမှုမှုမရှိ ကြောင်း သိရပါတယ်။ ခုလအတွင်း စကစရဲ့ အဆက်မပြတ်လေကြောင်းတိုက်ခိုက်ခိုက်မှုကြောင့် လားရှိုးမြို့တွင်း ပြည်သူအများအပြား ထိခိုက်ပြီး နေအိမ် အဆောက်အအုံများစွာ ပျက်စီးခဲ့ပါတယ်။ အကြမ်းဖက် စစ်ကောင်စီအဖွဲ့ရဲ့ လုပ်ရပ်များဟာ လူမဆန်စွာ ပြည် သူလူထု အပေါ် ကိုမညဲ့ညှာပဲ လူနေအိမ်များ၊ဈေးများကို ပစ်မှတ်ထားတိုက်ခိုက်နေခြင်းပဲဖြစ်ပါတယ်။လေကြောင်းတိုက်ခိုက်မှုများအပြီး ဒဏ်ရာရရှိသူများကို ‌လားရှိုးမြို့ပြည်သူ့ဆေးရုံတွင် အရေးကြီးလူနာအနေနှင့် ကုသပေးလျက်ရှိကြောင်း သိရပါတယ်” ဟု လားရှိုးမြို့ ပြန်လည်ထူထောင်ရေး သတင်းရင်းမြစ်က သတင်းထုတ်ပြန်ထားသည်။"]
https://yktnews.com/2023/09/124242/	လားရှိုးမြို့ပြင်ရှိ Denko ဆီဆိုင်တွင် ပေါက်ကွဲမှု ဖြစ်ပွားပြီး ၂ ဦးသေဆုံး၊ ဆီဆိုင်နှင့် ဆီလာဖြည့်သော ကားများ မီးလောင်ပြာကျ	["လားရှိုးမြို့ပြင်ရှိ Denko ဆီဆိုင်တွင် ပေါက်ကွဲမှု ဖြစ်ပွားပြီး ၂ ဦးသေဆုံး၊ ဆီဆိုင်နှင့် ဆီလာဖြည့်သော ကားများ မီးလောင်ပြာကျ", "ရန်ကုန်၊ စက်တင်ဘာ ၂၇", "ရှမ်းပြည်နယ်၊ လားရှိုးမြို့ပြင်ရှိ Denko ဆီဆိုင်တွင် ပေါက်ကွဲမှု ဖြစ်ပွားပြီး ၂ ဦးသေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "စက်တင်ဘာလ ၂၇ ရက်နေ့ ညနေ ၅ နာရီခန့်တွင် လားရှိုးမြို့ထွက် ခိုဆန်တန် ကျေးရွာအနီးရှိ DENKO စက်သုံး ဆီ အရောင်းဆိုင်တွင် ပေါက်ကွဲမှု ဖြစ်ပွားပြီး ၂ ဦးသေဆုံးကာ အများအပြား ထိခိုက်ဒဏ်ရာရရှိပြီး ဆီဆိုင်နှင့် ဆီလာဖြည့်သည့် ကားများလည်း မီးလောင် ပြာကျခဲ့ကြောင်း သိရသည်။", "” နောက်ဆုံး ရရှိတဲ့ သတင်းအရ အမျိုးသား ၈ ဦးနဲ့ အမျိုးသမီး ၄ ထိခိုက် ဒဏ်ရာရပြီး အမျိုးသား ၂ ဦး သေဆုံးတယ်လို့ သိရတယ်။ လားရှိုးမြို့အထွက် ခိုဆန်တန် ကျေးရွာနားက DENKO စက်သုံးဆီ အရောင်းဆိုင်မှာ ပေါက်ကွဲမှုဖြစ်တာ ဆီဆိုင်နဲ့ ဆီလာဖြည့်ကားတွေ အကုန်မီးလောင်ပြာကျသွားတယ်လို့ သိရတယ်” ဟု ပြည်သူ တစ်ဦးကပြောဆိုသည်။"]
https://yktnews.com/2023/07/113060/	လားရှိုးမြို့မစျေး ဇွဲထက်ရွှေဆိုင်တွင် ဗုံးပေါက်ကွဲပြီး ရွှေဆိုင်ဝန်ထမ်းတချို့ ထိခိုက်	["လားရှိုးမြို့မစျေး ဇွဲထက်ရွှေဆိုင်တွင် ဗုံးပေါက်ကွဲပြီး ရွှေဆိုင်ဝန်ထမ်းတချို့ ထိခိုက်", "ရန်ကုန်၊ ဇူလိုင် ၁၅", "ရှမ်းပြည်နယ်၊ လားရှိုးမြို့၊ မြို့မစျေးရှိ ဇွဲထက်ရွှေဆိုင်တွင် ယနေ့ နံနက်ပိုင်း ဗုံးပေါက်ကွဲပြီး ဝန်ထမ်းတချို့ ထိခိုက်ဒဏ်ရာရရှိကြောင်း ဒေသပြည်သူများထံမှ သိရှိရသည်။", "ယနေ့နံနက် ၇ နာရီ ၄၅ မိနစ်အချိန်တွင် ဗုံးပေါက်ကွဲခြင်းဖြစ်ပြီး ဇွဲထက်ရွှေဆိုင်ရှေ့တွင် ဗုံးပေါက်ကွဲသည့်အတွက် ရွှေဆိုင်ဝန်ထမ်းတချို့ ထိခိုက်ဒဏ်ရာရရှိကြောင်း သိရှိရသည်။", "“ပေါက်ကွဲသံကတော့ တစ်ချက်ပဲ အကျယ်ကြီးကြားလိုက်တယ်။ စျေးက နည်းနည်းစောတော့ ဆိုင်တွေက စဖွင့်ဖို့ ပြင်နေတဲ့အချိန် လူတော့ အရမ်းမများသေးဘူး။ ထိခိုက်ဒဏ်ရာရသူတွေ ရှိတာ ရွှေဆိုင်ဝန်ထမ်းတွေလို့ ပြောတယ်” ဟု လားရှိုးမြို့မှ ပြည်သူတစ်ဦးက ပြောဆိုသည်။", "ဓာတ်ပုံ- နေမျိုးဖေ့ဘုတ်စ်"]
https://yktnews.com/2023/11/130824/	လားရှိုးမြို့ရှိ တိုင်းစစ်ဌာနချုပ်ကို လက်နက်ကြီးဖြင့် ပစ်ခတ် တိုက်ခိုက်ပြီး ရှီယွင်ကြည်ရွာအနီးရှိ စစ်တပ်ဗျူဟာ ကုန်းမှ တွဲဖက် စခန်း ၄ ခုကို ထပ်မံ သိမ်းပိုက်ရရှိ	["လားရှိုးမြို့ရှိ တိုင်းစစ်ဌာနချုပ်ကို လက်နက်ကြီးဖြင့် ပစ်ခတ် တိုက်ခိုက်ပြီး ရှီယွင်ကြည်ရွာအနီးရှိ စစ်တပ်ဗျူဟာ ကုန်းမှ တွဲဖက် စခန်း ၄ ခုကို ထပ်မံ သိမ်းပိုက်ရရှိ", "ရန်ကုန်၊ နိုဝင်ဘာ ၁၁", "ရှမ်းပြည်နယ်မြောက်ပိုင်း၊ လားရှိုးမြို့ရှိ အကြမ်းဖက်စစ်တပ်၏ တိုင်းစစ်ဌာနချုပ်ကို လက်နက် ကြီးများဖြင့် ပစ်ခတ်တိုက်ခိုက်ခဲ့ပြီး ရှီယွင်ကြည်ရွာအနီးရှိ စစ်တပ် ဗျူဟာကုန်း၏ တွဲဖက်စခန်း ၄ ခုကို ထပ်မံ သိမ်းယူနိုင်ခဲ့ကာ စုစုပေါင်း စစ်တပ်စခန်း ၁၃၆ ခုရရှိထားကြောင်း MNSAA ၏ သတင်းပြန်ကြားရေး The Kokang က သတင်းထုတ်ပြန်ထားသည်။", "ယနေ့ နိုဝင်ဘာလ ၁၁ ရက်နေ့ နံနက် ၈ နာရီ ၁၀ မိနစ်ခန့်က ရှီယွင်ကြည်ရွာအနီး ဟဲ့ဟုတ်တောင်ရှိ ၁၂၈ ဗျူဟာကုန်း၏ တွဲဖက်စခန်း ၄ ခုကို ကိုးကန့် MNDAA က တိုက်ခိုက်သိမ်းယူခဲ့ကာ အကြမ်းဖက် စစ်ကောင်စီအဖွဲ့ဝင် ၂ ဦး ဖမ်းမိပြီး လက်နက်ခဲယမ်းအချို့သိမ်းဆည်းရရှိရှိခဲ့ကြောင်း သိရသည်။", "ယနေ့ နံနက် ၂ နာရီ ၂၃ မိနစ်နှင့် ၂ နာရီ ၅၈ မိနစ်အထိ လားရှိုး အမှတ် ၂ ရဲစခန်း နှင့် အရှေ့မြောက်တိုင်း စစ်ဌာနချုပ် ၊ ၄၁ ဗျူဟာကုန်းတို့ကို ကိုးကန့် MNDAA တပ်ဖွဲ့က အမြောက်များဖြင့် ပစ်ခတ်တိုက်ခိုက်ခဲ့ကြောင်း သိရသည်။", "နိုဝင်ဘာလ ၁၀ ရက်နေ့တွင် ကိုးကန့်ခရိုင် ဟုန်ရှင်းဒေသ ချုံကန်ရွာအုပ်စု ၊ ရှီးရှမ်းဒေသ မန်လော်ရွာ အုပ်စု နှင့် တာရွှေထန်ရွာအုပ်စု ၊ တုန်းရှမ်းဒေသ ထိုက်ဖင်ရွာအုပ်စု ကွမ်းလုံသံလွင်မြစ် အနောက်ဘက် ခြမ်း စသည့်နေရာ များတွင် တိုက်ပွဲများဖြစ်ပွားခဲ့ကြောင်း၊ ညနေ ၅ နာရီတွင် ချုံကန်ရွာအုပ်စု၊ မိုင်းဟုန် အနောက်ဘက်တောင်ကုန်းရှိ စစ်ကောင်စီတပ်စခန်းကို ကိုးကန့် MNDAA နှင့် ဒေသလုံခြုံရေးအဖွဲ့ တို့က ထိုးစစ်တိုက်ခိုက်သိမ်းပိုက်နိုင်ခဲ့ကြောင်း သိရသည်။", "တာရွှေထန်ရွာအုပ်စု၊ ဖုန်းချွေးတောင်တပ်စခန်းကို ကိုးကန့် MNDAA က လေကြောင်းဖြင့် ဗုံးကျဲ တိုက် ခိုက် ခဲ့ပြီး မွန်းလွဲ ၂ နာရီခန့်တွင် မြေပြင်မှ ထိုးစစ်ဆင်တိုက်ခိုက်ခဲ့ရာ ၃ နာရီအချိန် သိမ်းပိုက်နိုင် ခဲ့ကြောင်း၊ ၎င်းစခန်းကို ထိုးစစ်ဆင် တိုက်ခိုက်ချိန်တွင် စစ်ကောင်စီ၏ စခန်းစောင့်အဖွဲ့ဝင်များမှာ ကြောက် ရွံ့ထိတ်လန့်ပြီး ထွက်ပြေးခဲ့ကြကြောင်း သိရသည်။", "မန်လော်ရွာအုပ်စု၊ ရန်ခန့်နှင့် လန့်ချောင်းနေရာရှိ စစ်ကောင်စီ၏ တပ်စခန်းကို ကိုးကန့် MNDAA က အမြောက်ဖြင့် အဆက်မပြတ် ပစ်ခတ်တိုက်ခိုက်ခဲ့ကြောင်း၊ ယခင် ရက်ပိုင်းက သိမ်းပိုက်ထားသော ကြည် ရှမ်း စခန်း၏ အနောက်ဘက်တကြောတွင် စစ်ကောင်စီဘက်မှ စွန့်လွှတ်ကျန်ရစ်ထားသည့် ရုပ်အ လောင်း ၂ လောင်းတွေ့ရခဲ့ကြောင်း သိရသည်။", "ထိုက်ဖင်ရွာအုပ်စု၊ တာတုန်းစခန်းနှင့် ဟဲ့ဟုတ်တောင်ဗျူဟာကုန်းအနီးစခန်းကို ကိုးကန့် MNDAA က တိုက်ခိုက် သိမ်းယူပြီး တုန်းရှမ်းဒေသ လောက်ချွင်ဘုနေရာကို ပြန်လည်သိမ်းယူခဲ့ကြောင်း၊ ထို့ပြင် ကိုး ကန့် ခရိုင် တာရှိကန်ပါး နေရာ၌ စစ်ကောင်စီအဖွဲ့ဝင် ၁ ဦးကို M-16 သေနက် ၁ လက် ၊ ကျည်ဘောက် ၁ ခုနှင့် ကျည်အတောင့် ၂၅ တောင့် သိမ်းဆည်းရရှိခဲ့ကြောင်း သိရသည်။", "မူပန်(သိန္နီ)ဒေသ ဟိုပင်ရွာအုပ်စု ၊ မိုင်းတင်လက်ဖက်တောင်ကုန်း နှင့် မိုင်းတင်နောက် ပိုက်ထတောင် ကုန်းရှိ စစ်ကောင်စီစခန်းကို ကိုးကန့် MNDAA က အမြောက်ဖြင့် ပစ်ခတ်တိုက်ခိုက်ခဲ့ကြောင်း သိရသည်။"]
https://yktnews.com/2024/10/188798/	လားရှိုးမြို့သိမ်း တိုက်ပွဲမှ ဖမ်းဆီးရမိသည့် စစ်သုံ့ပန်း မိသားစုဝင် ၃၁ ဦးကို MNDAA က ပြန်လွှတ်ပေး	["လားရှိုးမြို့သိမ်း တိုက်ပွဲမှ ဖမ်းဆီးရမိသည့် စစ်သုံ့ပန်း မိသားစုဝင် ၃၁ ဦးကို MNDAA က ပြန်လွှတ်ပေး", "ရန်ကုန်၊ အောက်တိုဘာ ၂၀", "ရှမ်းပြည်နယ်မြောက်ပိုင်း၊ လားရှိုးမြို့သိမ်းတိုက်ပွဲအတွင်းမှ ဖမ်းဆီးရမိသည့် စစ်သုံ့ပန်း မိသားစုဝင် ၃၁ ဦး ကို ပြန်လွှတ်ပေးလိုက်ကြောင်း MNDAA က ထုတ်ပြန်သည်။", "အောက်တိုဘာလ ၁၆ ရက်န့က MNDAA၏ နိုင်ငံရေးဌာနမှ လားရှိုးအလုပ်အဖွဲ့သည် မင်းအောင်လှိုင် အာဏာသိမ်းတပ် စစ်သုံ့ပန်း၏ မိသားစုဝင်တစ်ချို့ကို နေရပ်ပြန်နိုင်ကြောင်း ပြောဆို စည်းရုံးခဲ့ပြီး မိသားစုဝင် ၃၁ ဦးကို အောက်တိုဘာလ ၁၉ ရက်နေ့တွင် စစ်ဘေးကြားခံဇုန်သို့ ဘေးကင်းစွာ ပို့ ဆောင်ပြီးနောက် မဟာမိတ်တပ်၏ ရှေ့တန်းအရာရှိများနှင့် စစ်သားများသက အာဏာသိမ်းတပ်၏ ထိန်းချုပ်နယ်မြေများသို့ မော်တော်ယာဉ်များဖြင့် သွားလာရန် စီစဉ်ပေးကြောင်း သိရသည်။", "စစ်သုံ့ပန်းများကို ထိန်းသိမ်းထားစဉ်အချိန်အတွငး် ရိုက်နှက်ညှင်းပန်းခြင်း သို့မဟုတ် စစ်သုံ့ပန်းများ ၏ စိတ်ဓာတ်ရေးရာကို စော်ကားခြင်း လုံးဝမရှိသည်မှာ မဟာမိတ်တပ်၏ အမြဲလိုက်နာကျင့်သုံးခဲ့ သည့် ဦးစားပေး ကောင်းမွန်စွာဆက်ဆံရေးမူဝါဒကို အသေးစိတ်ရှင်းလင်းပြောကြားခဲ့ပြီး စစ်သုံ့ပန်း များကို စိတ်ချလက်ချဖြင့်ထားခဲ့ကာ မိသားစုဝင်များနေရပ်ပြန်နိုင်သည်ကို တောင်းဆိုခဲ့ခြင်းဖြစ် ကြောင်း သိရသည်။", "ထို့သို့ စစ်သုံ့ပန်းမိသားစုဝင်များ နေရပ်ပြန်နိုင်ရေးအတွက် မဟာမိတ်တပ်၏ ရှေ့တန်းအရာရှိများနှင့် စစ်သည်များက အနီးကပ် ပူးပေါင်းဆောင်ရွက်ခဲ့ကြောင်း၊စစ်သုံ့ပန်း၏ မိသားစုဝင် ၃၁ ဦး အပြန်ခရီး အတွက် စားနပ်ရိက္ခာနှင့် တည်းခိုခ ပြဿနာအချို့ကို ဖြေရှင်းရန်အတွက် သက်ဆိုင်ရာ ခရီးစရိတ် များလည်း ထုတ်ပေးခဲ့ကြောင်း သိရသည်။", "နေရပ်ပြန်ကြသည့် စစ်သုံ့ပန်းမိသားစုဝင်များသည် ၎င်းတို့၏ မိသားစုဝင်များ ဖမ်းဆီးခံရစဉ် ယာယီ အခြေချ စခန်းသို့ လိုက်ပါနေထိုင်ကြခြင်းဖြစ်ပြီးမဟာမိတ်တပ်က ရန်သူမိသားစုဝင်များအားလုံးကို နေရပ်ပြန်ပို့ရန် ဆောင်ရွက်ခဲ့ကြသော်လည်း စစ်သုံ့ပန်းများကို ဂရုစိုက်မှုကြောင့် မိသားစုဝင် အနည်း ငယ်က နေရပ်ပြန်ရန် ငြင်းဆိုခဲ့သည်ဟု ဆိုသည်။", "မကြာသေးမီက အထက်လူကြီးများ၏ ညွှန်ကြားချက်များအတိုင်း မဟာမိတ်တပ် နိုင်ငံရေးဌာန၏ အလုပ်အဖွဲ့သည် မင်းအောင်လှိုင် အာဏာသိမ်းတပ်၏ စစ်သည်မိသားစုဝင်များကို အိမ်ပြန်ရန် ထပ်မံ စည်းရုံးခဲ့သဖြင့် နောက်ဆုံးတွင် မင်းအောင်လှိုင် အာဏာသိမ်းတပ်၏ စစ်သည်မိသားစုဝင်များ အား လုံး နေရပ်သို့ ပြန်သွားကြခြင်းဖြစ်ကြောင်း MNDAA က ထုတ်ပြန်ထားသည်။"]
https://yktnews.com/2025/02/204161/	လားရှိုးမြို့သိမ်းတိုက်ပွဲတွင် MNDAA ၏ စစ်သုံ့ပန်းဖြစ်ခဲ့သော ဗိုလ်မှူးချုပ် သန့်ထင်စိုး ဟိုပုံး တပ်မတော်ကွန်ပျူတာနှင့်နည်းပညာသိပ္ပံကျောင်းအုပ် အဖြစ်ခန့်အပ်ခံရပြီးနောက် စစ်မှုထမ်းတပ်သားများကို ကိုယ်တိုင် ထွက်ကြို	["လားရှိုးမြို့သိမ်းတိုက်ပွဲတွင် MNDAA ၏ စစ်သုံ့ပန်းဖြစ်ခဲ့သော ဗိုလ်မှူးချုပ် သန့်ထင်စိုး ဟိုပုံး တပ်မတော်ကွန်ပျူတာနှင့်နည်းပညာသိပ္ပံကျောင်းအုပ်အဖြစ်ခန့်အပ်ခံရပြီးနောက် စစ်မှုထမ်းတပ်သားများကို ကိုယ်တိုင် ထွက်ကြို", "ရန်ကုန်၊ ဖေဖော်ဝါရီ ၁၆", "ရှမ်းပြည်နယ်မြောက်ပိုင်း၊ လားရှိုးမြို့သိမ်းတိုက်ပွဲတွင် MNDAA ၏ စစ်သုံ့ပန်းဖြစ်ခဲ့သော ဗိုလ်မှူးချုပ် သန့်ထင်စိုး ဟိုပုံး တပ်မတော်ကွန်ပျူတာနှင့်နည်းပညာသိပ္ပံကျောင်းအုပ် အဖြစ်ခန့်အပ်ခံရပြီးနောက် စစ်မှုထမ်းတပ်သားများကို ကိုယ်တိုင် ထွက်ကြိုဆိုကြောင်း သိရှိရသည်။", "ဖေဖော်ဝါရီလ ၁၅ ရက်နေ့ စစ်မှုထမ်းသင်တန်းအပတ်စဉ် ၁၀ သင်တန်းသားများ ဟိုပုံးတပ်မတော် ကွန်ပျူတာနှင့် နည်းပညာသိပ္ပံကျောင်းသို့ စစ်မှုထမ်း စစ်သင်တန်းတက်ရန် ရောက်ရှိလာစဉ် ကျောင်းအုပ် ဗိုလ်မှူးချုပ် သန့်ထင်စိုး ကိုယ်တိုင် ထွက်၍ ကြိုဆိုခြင်းဖြစ်ကြောင်း သိရှိရသည်။", "ဖေဖော်ဝါရီလ ၈ ရက်နေ့တွင် ဗိုလ်မှူးချုပ် သန့်ထင်စိုးကို ဟိုပုန်းကွန်ပျူတာနှင့်နည်းပညာသိပ္ပံ ကျောင်းအုပ်ကြီးအဖြစ် စစ်ကောင်စီက ခန့်အပ်ခဲ့ခြင်းဖြစ်သည်။ ၎င်းသည် လားရှိုးအခြေစိုက် အရှေ့မြောက်တိုင်းစစ်ဌာနချုပ် တိုင်းစစ်ဦးစီးချုပ် အဖြစ် တာဝန်ထမ်းဆောင်ခဲ့ပြီး ၂၀၂၄ ခုနှစ် ဩဂုတ်လအတွင်း MNDAA က လားရှိုးမြို့နှင့် အရှေ့မြောက်တိုင်းစစ်ဌာနချုပ်ကို သိမ်းပိုက်ခဲ့ရာတွင် ရမခ တိုင်းမှူး ဗိုလ်ချုပ် စိုးတင့်၊အမှတ် ၁ စကခမှူး ဗိုလ်မှူးချုပ် မျိုးမင်းထွေးတို့နှင့်အတူ ဖမ်းဆီးခံခဲ့ရခြင်းဖြစ်သည်။"]
https://yktnews.com/2024/07/175873/	လားရှိုးမြို့သိမ်းတိုက်ပွဲအတွင်း အရှေ့မြောက်တိုင်းစစ်ဌာနချုပ်၏ G1 စစ်အရာရှိ၊ အမှတ် ၁၀ စစ် မြေပြင်ဆေးတပ်ရင်းမှူး ၊ တိုက်ပွဲဝင်စည်းရုံးရေး သင်တန်းကျောင်း ဒုကျောင်းအုပ် အပါအဝင် အဆင့်မြင့်စစ်အရာရှိကြီးများသေဆုံး	["လားရှိုးမြို့သိမ်းတိုက်ပွဲအတွင်း အရှေ့မြောက်တိုင်းစစ်ဌာနချုပ်၏ G1 စစ်အရာရှိ၊ အမှတ် ၁၀ စစ် မြေပြင်ဆေးတပ်ရင်းမှူး ၊ တိုက်ပွဲဝင်စည်းရုံးရေး သင်တန်းကျောင်း ဒုကျောင်းအုပ် အပါအဝင် အဆင့်မြင့်စစ်အရာရှိကြီးများသေဆုံး", "ရန်ကုန်၊ ဇူလိုင် ၂၇", "ရှမ်းပြည်နယ်မြောက်ပိုင်း၊ MNDAA ၏ လားရှိုးမြို့သိမ်းတိုက်ပွဲအတွင်း အရှေ့မြောက်တိုင်းစစ်ဌာနချုပ်၏ G1 စစ်အရာရှိ၊ အမှတ် ၁၀ စစ်မြေပြင်ဆေးတပ်ရင်းမှူး ၊ တိုက်ပွဲဝင်စည်းရုံးရေး သင်တန်းကျောင်း ဒုကျောင်းအုပ် အပါအဝင် အဆင့်မြင့်စစ်အရာရှိကြီးများသေဆုံးကြောင်းစစ်ဘက်သတင်းရင်းမြစ်များကို ကိုးကား၍ CDM ဗိုလ်ကြီး ဇင်ယော်က ရန်ကုန်ခေတ်သစ်သတင်းဌာနသို့ ပြောကြားသည်။", "ဇူလိုင် ၂၆ ရက်နေ့ အမှတ် ၁၀ စစ်မြေပြင် ဆေးတပ်ရင်းမှူး သည် MNDAA စတိုက်ချိန်တွင် တပ်ရင်းအလိုက် မော်တော်ယာဉ်တပ်ခွဲမှ တိုင်းစစ်ဌာနချုပ်ထဲသို့ ထွက်ပြေးကြောင်း၊ ထိုသို့ တပ်ပြေးစဉ် ဆေးတပ်မှ တပ်ရင်းမှူး ကျည်ထိမှန် သေဆုံးခဲ့ကြောင်း၊ ရမခတိုင်းစစ်ဌာနချုပ်၏ ပြည်သူ့စစ် G1 မှာမူ တိုင်းစစ်ဌာနချုပ်နှင့် AD မီးပွိုင့်ကြားထဲတွင်ပင် သေဆုံးကာ တိုက်ပွဲဝင်စည်းရုံးသင်တန်းကျောင်းမှ ဒုတိယကျောင်းအုပ်မှာမူ ဇူလိုင် ၂၇ ရက်နေ့ တိုက်ပွဲတွင် သေဆုံးခြင်းဖြစ်ကြောင်း သိရှိရသည်။", "“ဖြစ်စဉ်တွေကတော့ ရှိဦးမှာ။ အခြေအနေတွေက ရှုပ်ထွေးနေတော့လေ ကျွန်တော်တို့ သေချာတဲ့ဟာ တကယ်လုံးဝ မုန့်ဟင်းခါးဖြစ်သွားတဲ့ စာရင်းကိုပဲ အတည်ပြုပြီးတော့ ပြောပေးတာပေါ့။ ရှိတာတော့ ရှိဦးမှာ ။ ကျန်တဲ့ အငယ်တွေကတော့ များလွန်းလို့ စာရင်းပြုစုဖို့ဟာကို အတော်ခက်နေတာ။ ထပ်တိုးတွေ လာဦးမှာပါ။ အများကြီးပဲ” ဟု CDM ဗိုလ်ကြီး ဇင်ယော်က ရန်ကုန်ခေတ်သစ်သတင်းဌာနသို့ ပြောကြားသည်။", "လက်ရှိတွင် MNDAA တပ်များက လားရှိုးမြို့တော်ခန်းမ၊ ခလရ ၄၁၊ ခမရ ၅၀၇ ၊ အင်ဂျင်နီယာတပ်ရင်း ၊ အမှတ် ၉၅၉ ဆောက်လုပ်ရေး တပ်ခွဲ၊ အမှတ် ၉၁၂ စစ်မြေပြင် အင်ဂျင်နီယာတပ်ရင်း၊ လားရှိုးမြို့လယ်ခေါင်၊ ရဲစခန်း၊ မူးယစ်ရဲတပ်ဖွဲ့၊ မီးသတ်ဌာန ၊ ဆေးရုံကြီး အပါအဝင် လားရှိုးမြို့လယ် နေရာများအားလုံးကို သိမ်းပိုက်ထားမှုများကို ဓာတ်ပုံ သက်သေများနှင့်တကွထုတ်ပြန်ထားသည်။", "အကြမ်းဖက်စစ်ကောင်စီ၏ ပြောခွင့်ရ ဇော်မင်းထွန်းကမူ လားရှိုးမြို့ကို သိမ်းပိုက်နိုင်ပြီဟု ကြေညာထားမှုမှာ သတင်းအမှားသာဖြစ်ပြီး မဟုတ်မမှန် လုပ်ကြံ ဝါဒဖြန့်ခြင်းသာဖြစ်ကြောင်း “ဘူး” ခံ ငြင်းဆိုနေဆဲဖြစ်သည်။", "ဓာတ်ပုံ- လားရှိုးမြို့ရှိ စစ်ကောင်စီ၏ အင်ဂျင်နီယာတပ်ရင်းနှင့် မူးယစ်ရဲတပ်ဖွဲ့ ဌာနရုံးကို သိမ်းပိုက်ထားသော MNDAA တပ်ဖွဲ့များ။"]
https://yktnews.com/2025/04/212113/	လားရှိုးမြို့သို့ တရုတ်၏ ကြားဝင်စွက်ဖက်မှုဖြင့် စစ်ကောင်စီတပ်များ အလုံးအရင်းဖြင့် ပြန်လည် ဝင်ရောက်လာသော်လည်း မြန်မာ့အရေး စွက်ဖက်မှု မရှိဟု တရုတ်အစိုးရ ဗြောင်ငြင်းပြန်	["လားရှိုးမြို့သို့ တရုတ်၏ ကြားဝင်စွက်ဖက်မှုဖြင့် စစ်ကောင်စီတပ်များ အလုံးအရင်းဖြင့် ပြန်လည် ဝင်ရောက်လာသော်လည်း မြန်မာ့အရေး စွက်ဖက်မှု မရှိဟု တရုတ်အစိုးရ ဗြောင်ငြင်းပြန်", "ရန်ကုန်\| ဧပြီ ၂၂", "MNDAA ကိုးကန့်က သိမ်းပိုက်ထားသော လားရှိုးကို တရုတ်၏ ကြားဝင်အကျပ်ကိုင်မှုဖြင့် စစ်ကောင်စီတပ်များ ပြန်လည် ဝင်ရောက်ခွင့်ရရှိချိန် မြန်မာ့အရေးတွင် တရုတ်အနေဖြင့် ကြားဝင်စွက်ဖက်မှုမရှိကြောင်း တရုတ်အစိုးရ၊ နိုင်ငံခြားရေးဝန်ကြီးဌာန ပြောရေးဆိုခွင့်ရှိသူ Guo Jiakun က ဗြောင် ငြင်းဆန်ပြောဆိုသည်။", "ယမန်နေ့ ဧပြီလ ၂၁ ရက် ပုံမှန်သတင်းစာရှင်းလင်းပွဲတွင် တရုတ်နိုင်ငံခြားရေးဝန်ကြီးဌာန ပြောရေးဆိုခွင့်ရှိသူ Guo Jiakun က သတင်းထောက်များ မေးမြန်းမှုအပေါ် ယင်းကဲ့သို့ တုန့်ပြန်ပြောဆိုခဲ့ခြင်းဖြစ်သည်။", "ကိုးကန့်တပ် MNDAA သိမ်းပိုက်ထားသော ရှမ်းပြည်မြောက်ပိုင်းက လားရှိုးမြို့ကို တရုတ်ဖိအားကြောင့် အာ ဏာသိမ်း စစ်ကောင်စီထံ ပြန်လည်လွှဲပြောင်းပေးလိုက်ရသော်လည်း တရုတ်နိုင်ငံခြားရေးဝန်ကြီးဌာန ပြောခွင့်ရက မြန်မာ့အရေး ကြားဝင်စွက်မှုမရှိ မူကို ဆက်လက်ကျင့်သုံးနေသည်ဟု ပြောဆိုလာခြင်းဖြစ်သည်။", "Guo Jiakun က “တရုတ်နိုင်ငံနဲ့ မြန်မာနိုင်ငံက အိမ်နီးချင်းမိတ်ဆွေတွေဖြစ်ပါတယ်။ မြန်မာ့အရေးနဲ့ပတ်သက်လို့ တရုတ်ရဲ့ ရပ်တည်ချက်က ရှင်းပါတယ်။ ကျနော်တို့အနေနဲ့ နိုင်ငံတစ်နိုင်ငံရဲ့ ပြည်တွင်းရေးကို ဝင်မစွက်ဖက်ရေးမူကို လိုက်နာပြီး မြန်မာ့နိုင်ငံရဲ့ အချုပ်အခြာအာဏာ၊ လွတ်လပ်ရေး၊ အမျိုးသားညီညွတ်ရေး၊ နယ်မြေပိုင်ဆိုင်မှုကို ထောက်ပံ့ပေးနေပါတယ်။", "တရုတ် နိုင်ငံအနေနဲ့ မြန်မာနိုင်ငံမှာရှိတဲ့ သက်ဆိုင်ရာအစုအဖွဲ့တွေကို နိုင်ငံရေးပြန်လည်သင့်မြတ်ဖို့ နဲ့ နိုင်ငံရေး ပြုပြင်ပြောင်းလဲရေး လုပ်ငန်းစဉ်ပြန်လည်စတင်နိုင်ဖို့ မိတ်ဆွေအဖြစ် အကြံပြုပေးနေတာ ဖြစ်ပါတယ်” ဟု ပြောသည်။", "ဧပြီလ ၁၉ ရက်နေ့က လားရှိုးမြို့ထဲကို စစ်ကောင်စီ၏ ဝန်ထမ်းအချို့နှင့် တရုတ်အထူးသံတမန် တိန့်ရွှီကျင်းတို့ ရောက်ရှိလာပြီး ယနေ့တွင် စစ်ကား စီးရေ ၂၀၀ နီးပါး ဝင်ရောက်လျက်ရှိကြောင်း သိရှိရသည်။", "လားရှိုးမြို့အား စစ်ကောင်စီထံ လွှဲပြောင်းပေးရေးကို တရုတ်အထူးသံတမန်က ကြားဝင်ဆောင်ရွက်နေကြောင်းနှင့် အုပ်ချုပ်ရေးနှင့်ပတ်သက်ပြီး စစ်ကောင်စီနှင့် MNDAA တို့ ဆွေးနွေးနေကြသည်ဟုဆိုသော်လည်း မည်သည့်ဘက်ကမှ ယင်းကိစ္စကို ထုတ်ပြန်ခြင်းမပြုကြပေ။", "MNDAA ၏ လားရှိုးမြို့ ပြန်လည်ထူထောင်ရေးကိစ္စများတွင် ပါဝင်ပတ်သက်ခဲ့သူတချို့က MNDAA တပ်များ လားရှိုးမြို့ပေါ်မှ ဆုတ်ခွာခဲ့ရပြီဖြစ်ကြောင်း အတည်ပြု ပြောဆိုသည်။", "ယမန်နေ့ ဧပြီလ ၂၁ ရက်တွင် လားရှိုးမြို့အတွင်း စိုက်ထူထားသော MNDAA ၏ အလံကို ပြန်လည်ဖြုတ်ချထားကြောင်း၊ စစ်ကောင်စီ၊ တရုတ်နှင့် MNDAA တို့အကြား လျှို့ဝှက်သော ဆွေးနွေးမှုများရှိနေသော်လည်း လက်တွေ့ မြေပြင်တွင် လားရှိုးမြို့ကို စစ်ကောင်စီက ပြန်လည်ရရှိသွားသည်မှာ သေချာကြောင်း မြို့ခံများက ပြောဆိုကြသည်။"]
https://yktnews.com/2024/08/177139/	လားရှိုးမြို့အကျဉ်းထောင်မှ တအောင်းလူမျိုး အကျဉ်းသား ၁၁၈ ဦးကို MNDAA က TNLA ထံ လွှဲပြောင်း ပေးအပ်	["လားရှိုးမြို့အကျဉ်းထောင်မှ တအောင်းလူမျိုး အကျဉ်းသား ၁၁၈ ဦးကို MNDAA က TNLA ထံ လွှဲပြောင်း ပေးအပ်", "ရန်ကုန်၊ ဩဂုတ် ၃", "လားရှိုးမြို့ အကျဉ်းထောင်မှ တအောင်းလူမျိုး အကျဉ်းသား ၁၁၈ ဦးကို MNDAA က လွှဲပြောင်း ပေးအပ်ခဲ့ကြောင်း TNLA က ပြောဆိုသည်။", "ဇူလိုင်လ ၂၄ ရက်နေ့တွင် လားရှိုးမြို့ အကျဉ်းထောင်ကို ညီနောင် မဟာမိတ် ၃ ဖွဲ့က တိုက်ခိုက် သိမ်းပိုက်ပြီးနောက် အကြမ်းဖက် စစ်ကောင်စီ၏ အကျဉ်းထောင်တွင် အကျဉ်းကျ နေရသော တအာင်းအမျိုးသား အကျဥ်သား ၁၁၈ ဦးကို ကိုးကန့်တပ်ဖွဲ့ MNTJP/MNDAA က ပလောင်ပြည်နယ် လွတ်မြောက်ရေးတပ်ဦး PSLF/TNLA ထံ လွှဲပြောင်းပေးအပ်ခဲ့ခြင်းဖြစ်ကြောင်း သိရသည်။", "ညီနောင်မဟာမိတ် ၃ ဖွဲ့က ကိုးကန့် တပ်မတော် MNDAA ဦးဆောင်၍ တော်လှန်ရေး ပူးပေါင်းတပ်ဖွဲ့များနှင့်အတူ လားရှိုးမြို့ရှိ အကြမ်းဖက် စစ်ကောင်စီ၏ အုပ်ချုပ်ရေး ယန္တယားကို ဖယ်ရှား တိုက်ဖျက်ရေး တိုက်ပွဲ ဆင်နွှဲရာတွင် လားရှိုး အကျဉ်းထောင်ကို သိမ်းပိုက် နိုင်ခဲ့ခြင်းဖြစ်ကြောင်း သိရှိရသည်။", "လွှဲပြောင်း ပေးအပ်ခဲ့သည့် အကျဉ်းသား ၁၁၈ ဦးတွင် မတရားအသင်းနှင့် ဆက်သွယ်သည့်ပုဒ်မ ၁၇/၁ ဖြင့် တရားစွဲခံရသူအကျဉ်းသား (၅)ဦး၊ မသင်္ကာမှုဖြင့် (၁၅)ဦး၊ လောင်းကစားမှုဖြင့် (၁)ဦး၊ အရေးပေါ်ထုတ်ပြန်သည့်အမိန့် Martial Law ဥပဒေဖြင့် (၃)ဦး၊ ရဲပြေးမှုနှင့် လဝက အမှု (၄) ဦး၊ ဓါးပြတိုက်မှု (၂) ဦး၊ ရဲစီးမှု (၁) ဦး၊ လူကုန်ကူးမှု (၂) ဦး၊ မူးယစ်မှု (၈၆) ဦးတို့ ပါဝင်ကြောင်း သိရသည်။", "အဆိုပါ အကျဉ်းသားများကို ပလောင်ပြည်နယ်လွတ်မြောက်ရေးတပ်ဦး PSLF/TNLA အုပ်ချုပ်ရေးဌာန က လက်ခံ နေရာချမှတ်ပေးထားပြီး သက်ဆိုင်ရာအမှုအသီးသီးကို ပြန်လည်စိစစ်ကာ ပြန်လွှတ်ပေးခြင်း၊ ပြစ်မှုဆိုင်ရာ ပြန်လည်အရေးယူခြင်းစသည့်လုပ်ငန်းစဉ်များ စီစဉ်ဆောင်ရွက်လျက်ရှိကြောင်း သိရှိရသည်။", "ထို့ပြင် လားရှိုးအကျဉ်းထောင်မှ လွတ်မြောက်ပြီး ဖြစ်သော်လည်း သက်ဆိုင်ရာမိသားစုထံနှင့် PSLF/TNLAထံ မရောက်ရှိသေးသည့် တအာင်းနိုင်ငံအကျဥ်းသားများလည်း မိသားစုထံပြန်လည် ရောက်ရှိနိုင်ရေးအတွက် မဟာမိတ် MNTJP/MNDAA ထံ ဆက်လက်ညှိနှိုင်း ဆောင်ရွက်လျက်ရှိကြောင်း TNLA က ပြောဆိုသည်။"]
https://yktnews.com/2024/10/187821/	လားရှိုးမြို့အနီး အီနိုင်ကျေးရွာကို စစ်တပ်က လေယာဉ်ဖြင့် ပေါင် ၅၀၀ ဗုံးများ ကျဲချမှု အမျိုးသား ၃ ဦးသေဆုံးပြီး ၂ ဦးဒဏ်ရာရရှိ	["လားရှိုးမြို့အနီး အီနိုင်ကျေးရွာကို စစ်တပ်က လေယာဉ်ဖြင့် ပေါင် ၅၀၀ ဗုံးများ ကျဲချမှု အမျိုးသား ၃ ဦးသေဆုံးပြီး ၂ ဦးဒဏ်ရာရရှိ", "ရန်ကုန်၊ အောက်တိုဘာ ၁၄", "ရှမ်းပြည်နယ်မြောက်ပိုင်းတွင် စစ်ရေးပစ်မှတ်မဟုတ်သည့် လားရှိုးမြို့အနီး အီနိုင်ကျေးရွာကို စစ်တပ်က လေယာဉ်ဖြင့် ပေါင် ၅၀၀ ဗုံးများ ကျဲချမှု အမျိုး သား ၃ ဦးသေဆုံးပြီး ၂ ဦးဒဏ်ရာရရှိကြောင်း MNDAA က သတင်းထုတ်ပြန်ထားသည်။", "ယနေ့အောက်တိုဘာလ ၁၄ ရက်နေ့ နံနက် ၀၀ နာရီ ၁၀ မိနစ်အချိန် အကြမ်း ဖက်စစ်ကောင်စီက လားရှိုးမြို့အနီးရှိ အီနိုင်းရွာလေးပေါ်သို့ ပေါင် ၅၀၀ ဗုံး ၂ လုံးအပါအဝင် စုစုပေါင်းဗုံး ၇ လုံးကျဲချခဲ့ကြောင်း၊ အဆိုပါ ဗုံးကျဲမှုကြောင့် ပြည်သူ အမျိုးသား ၃ ဦး သေဆုံးခဲ့ပြီး အမျိုးသမီးကြီး ၁ ဦးနှင့် အသက် ၄ နှစ်အရွယ် ကလေးငယ် ၁ ဦး ထိခိုက်ဒဏ်ရာ ရရှိခဲ့ကြောင်း သိရှိရသည်။", "လေယာဉ်ဖြင့် ဗုံးကျဲမှုကြောင့် လူနေအိမ် ၅ လုံးကျော် ပျက်စီးခဲ့သည့်အပြင် ကချင်နှစ်ခြင်း ခရစ်ယာန် ဘုရားကျောင်း ၁ ကျောင်း၊ ဘုရားကျောင်းဝင်းအတွင်းရှိ ခန်းမ ၁ ခု၊ လက်ရှိဖွင့်လှစ်နေဆဲဖြစ်သည့် မူကြိုကျောင်း ၁ ကျောင်းပျက်စီးဆုံးရှုံးခဲ့ရကြောင်း၊ ယနေ့အချိန်အထိ လားရှိုးမြို့နှင့်အနီးတဝိုက်တွင် စစ်ကောင်စီက လေကြောင်းတိုက်ခိုက်မှု ၁၆ ကြိမ်ပြုလုပ်ခဲ့ကြောင်း သိရှိရသည်။", "အကြမ်းဖက်စစ်ကောင်စီက လေကြောင်းတိုက်ခိုက်မှုပြုလုပ်ခဲ့သည့် နေရာများသည် စစ်ရေးနှင့်လုံးဝသက်ဆိုင်ခြင်းမရှိဘဲ စစ်ရေးပစ်မှတ် မဟုတ်သည့် လူနေအိမ်၊ စာသင်ကျောင်း၊ဈေးနှင့် ဘာသာရေးအဆောက်အဦးများဖြစ်ပြီး ပျက်စီးဆုံးရှုံးမှု အလွန်များပြားကြောင်း သိရှိရသည်။"]
https://yktnews.com/2024/07/171134/	Breaking News- လားရှိုးမြို့ ပတ်ပတ်လည်တွင် တိုက်ပွဲ အပြင်းအထန်ဖြစ်နေပြီး စစ်တပ်က ယမန်နေ့ညမှ ယခုအချိန်အထိ လက်နက်ကြီးများဖြင့် ပစ် ခတ်နေ	["လားရှိုးမြို့အနီးရှိ စစ်တပ် ကာကင်းစခန်းတချို့ စတင် အသိမ်းခံရ", "ရန်ကုန်၊ ဇူလိုင် ၃", "ရှမ်းပြည်နယ်မြောက်ပိုင်း၊လားရှိုးမြို့အနီး ပတ်ပတ်လည်တွင် စစ်တပ်နှင့် မြောက်ပိုင်းမဟာမိတ် တပ်များအကြား တိုက်ပွဲ အပြင်း အထန်ဖြစ်နေပြီး စစ်တပ်က ယမန်နေ့ညမှ ယခုအချိန်အထိ လက်နက်ကြီးများဖြင့် ပစ်ခတ်နေကြောင်းဒေသစစ်ရေးသတင်းရင်းမြစ်နှင့် ပြည်သူများက ပြောဆိုကြသည်။", "ဇူလိုင်လ ၃ ရက်နေ့ နံနက် ၄ နာရီကျော်အချိန် လားရှိုးမြို့နယ်၊ မိုင်းတင်ကျေးရွာအနီး၊ နမ္မဗောဒ၊ နမ့်ပေါင်၊ မြို့ရှောင်လမ်းတို့ တွင် တိုက်ပွဲများ စတင်ဖြစ်ပွားခဲ့ကြောင်း၊ ဇွန်လ ၂၉ ရက်နေ့ နံနက်ပိုင်းကလည်း နမ့်ဖူးယိုင်ရှိ MNDAA တပ်နှင့် စစ်ကောင်စီတပ်တို့အကြား ပထမအကြိမ် တိုက်ပွဲဖြစ်ပွားပြီးနောက် ယနေ့ တိုက်ပွဲဖြစ်ပွားမှုမှာ ဒုတိယအကြိမ်ဖြစ်ပွားခြင်းဖြစ်ကြောင်း သိရှိရသည်။", "“လားရှိုးမှာ မနေ့ည ၁၂ လောက်တည်းက လက်နက်ကြီးတွေနဲ့ ထုနေတာ။ အခုအချိန်အထိပဲ။ နောင်မွန်းနဲ့ မန်ဆန်ရေကျဘက်မှာ တိုက်ပွဲ ပြင်းထန်ခဲ့တယ်။ လက်နက်ကြီးတွေနဲ့အဲဒီဘက်တွေကို ပစ်တာလို့ သိရတယ်။ လားရှိုးမြို့ ၄၁ ဂိတ်ဘက်မှာလည်း လက်နက်ကြီးသံတွေ တောက်လျှောက်ပဲ ။ အခုတိုက်ပွဲဖြစ်နေတာက လားရှိုးမြို့ မိုင်းတင်ကျေးရွာအနီး၊ နမ္မဗောဒ၊ နမ့်ပေါင်၊ မြို့ရှောင်လမ်း ပတ်ပတ်လည်မှာ တိုက်ပွဲဖြစ်နေတာ။ လားရှိုး-တန့်ယမ်းလမ်းမှာလည်း တိုက်ပွဲဖြစ်နေတယ်” ဟု လားရှိုးမြို့မှ ဒေသပြည်သူတစ်ဦးက ပြောဆိုသည်။", "လက်ရှိတွင် စစ်ကောင်စီတပ်က လက်နက်ကြီးများ ပစ်ခတ်သည့်အပြင် ဒရုန်းများဖြင့်ပါ ဗုံးကျဲမှုများ ရှိကြောင်း၊ ဒုံးကျည်မစ်ဇိုင်းများလည်း အသုံးပြုနေကြောင်း၊တော်လှန်ရေးတပ်များကလည်း ဒရုန်းများဖြင့် လားရှိုးမြို့ အနီး တိုက်ပွဲဖြစ်ပွားရာနေရာ ပတ်ပတ်လည်ကို ဒရုန်းများဖြင့် ဗုံးကျဲနေကြောင်း သိရှိရသည်။", "အကြမ်းဖက် စစ်ကောင်စီက လားရှိုးမြို့အဝင်၊ အထွက်များအားလုံးကို ပိတ်ထားပြီး ပြည်သူများကို ထွက်ခွင့်မပေးကြောင်း၊ လတ်တလော လားရှိုး-တန့်ယမ်းလမ်းတွင် သစ်ပင်များ ခုတ်လှဲပြီး လမ်းများ ပိတ်ဆို့ထားကြောင်း၊ လားရှိုးမြို့အနီးရှိ စစ်တပ် ကာကင်းစခန်းတချို့ အသိမ်းပိုက်ခံရမှုများရှိနေကြောင်း ဒေသစစ်ရေးသတင်းရင်းမြစ်များထံမှ သိရှိရသည်။", "ဓာတ်ပုံ – မြောက်ပိုင်းမဟာမိတ်တပ်ဖွဲ့ဝင် TNLA တပ်သားများ။", "Photo- AFP။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/06/167516/	လားရှိုးမြို့အဝင် လမ်းပိုင်းများကို စစ်တပ်က မြေတူးစက်များဖြင့် ဖျက်ဆီး၊ လားရှိုးမြို့ တိုက်ခိုက်ခံရမည်ကို စစ်တပ်က ကြောက်လန့်နေ	["လားရှိုးမြို့အဝင် လမ်းပိုင်းများကို စစ်တပ်က မြေတူးစက်များဖြင့် ဖျက်ဆီး၊ လားရှိုးမြို့ တိုက်ခိုက်ခံရမည်ကို စစ်တပ်က ကြောက်လန့်နေ", "ရန်ကုန်၊ ဇွန် ၁၃", "ရှမ်းပြည်နယ်၊ လားရှိုးမြို့ အဝင် လမ်းပိုင်းများကို အကြမ်းဖက် စစ်တပ်က မြေတူးစက်များဖြင့် လိုက်လံ ဖျက်ဆီးနေပြီး လားရှိုးမြို့ တိုက်ခိုက်ခံရမည်ကို စစ်တပ်က ကြောက်လန့်နေကြောင်း PSLF/TNLA သတင်းနှင့် ပြန်ကြားရေးဌာနက ပြောဆိုသည်။", "ယနေ့ဇွန်လ ၁၃ ရက်နေ့တွင် အကြမ်းဖက် စစ်တပ်က လားရှိုးမြို့အဝင် လမ်းပိုင်း ၃ နေရာကို မြေတူးစက်များဖြင့် လိုက်လံ ဖျက်ဆီးနေခြင်း ဖြစ်ကြောင်း၊ အကြမ်းဖက် စစ်တပ်က ဖျက်ဆီးခဲ့သော လမ်းပိုင်း ၃ နေရာသည် လားရှိုး-မိုင်းယော် သို့ သွားသည့် ကောင်းဟုန်းရွာ၊ နမ့်ဖရွာနှင့် မန်နားရွာတို့တွင် ဖြစ်ကြောင်း သိရှိရသည်။", "၁၀၂၇ စစ်ဆင်ရေးအတွင်း စစ်ရှုံးနေသည့် အကြမ်းဖက် စစ်တပ်သည် တော်လှန်ရေးတပ်ဖွဲများ လားရှိုးမြို့အတွင်း ဝင်ရောက်တိုက်ခိုက်မည်ကို စိုးရိမ်ကြောက်လန့်၍ မြို့အဝင်လမ်းမများကို ဖြတ်တောက်နေခြင်းဖြစ် ကြောင်း သိရသည်။", "အလားတူ ဇွန်လ ၁၂ ရက်နေ့ကလည်း သီပေါမြို့နယ် ကွန်စံလိတ်ရွာအထက် သီပေါ – နမ္မတူ လမ်းပိုင်းကို မြေတူး စက်များ ဖျက်ဆီးခဲ့ကြောင်း သိရှိရသည်။", "အကြမ်းဖက် စစ်တပ်၏ လုပ်ဆောင်ချက်သည် တော်လှန်ရေး အင်အားစုများကို ဟန့်တား နိုင်ရန် ရည်ရွယ်ခြင်း ဖြစ်သော်လည်း အရပ်သား ပြည်သူများသာ ထိခိုက်နစ်နာစေခဲ့ပြီး သွားလာရေးခက်ခဲခြင်း၊ ကုန်စည်သယ်ယူပို့ ဆောင်ရေး ရပ်တန့်ရခြင်းတို့နှင့် ကြုံတွေ့နေရကြောင်း PSLF/TNLA သတင်းနှင့် ပြန်ကြားရေးဌာနက ပြောဆိုသည်။"]
https://yktnews.com/2023/08/116709/	လားရှိုးမြို့၊ Lashio Sunny Hotelတွင် ဗုံးပေါက်ကွဲပြီး မီးလောင်	["လားရှိုးမြို့၊ Lashio Sunny Hotelတွင် ဗုံးပေါက်ကွဲပြီး မီးလောင်", "ရန်ကုန်၊ ဩဂုတ် ၆", "ရှမ်းပြည်နယ်၊ လာရှိုးမြို့၊ Lashio Sunny Hotel တွင် ယနေ့ နံနက်ပိုင်း ဗုံးပေါက် ကွဲကြောင်း လားရှိုးဒေသခံများက ပြောဆိုကြသည်။", "ဩဂုတ်လ ၆ ရက်နေ့ နံနက် ၁၀ နာရီ ၃၀ မိနစ်ဝန်းကျင်တွင် လားရှိုးဆန်နီ ဟိုတယ်တွင် ဗုံးပေါက်ကွဲခြင်းဖြစ်ကြောင်း၊ ဗုံး ၂ လုံးဆင့်၍ ပေါက်ကွဲကြောင်း၊ လူထိခိုက်မှု ရှိ၊ မရှိ မသိရသေးကြောင်း ဒေသပြည်သူတစ်ဦးက ဆိုသည်။", "“သိန်းထိုက် ရုပိရှင်ရုံ အနောက်က ဟော်တယ်မှာ ဗုံးပေါက်တာ။ အဲဒီဟို တယ်က ဖွင့်ထားတာ ၃ နှစ်၊ ၄ နှစ်လောက်တော့ရှိမယ်ထင်တယ်။ ဗုံးကွဲသံ တော့ အကျယ်ကြီးကြားရတယ်။ ပြီးတော့ မီးခိုးတွေ ထွက်လာတယ်။ မီးသတ် ကားတွေလည်းလာတယ်” ဟု လားရှိုးဒေသပြည်သူက ရှင်းလင်းပြောဆိုသည်။"]
https://yktnews.com/2024/10/186512/	လားရှိုးမြို့၊ မယ်ဟန်သို့ စစ်ကောင်စီက လေကြောင်းဖြင့် ဗုံးကျဲတိုက်ခိုက်မှု ကွန်ပျူတာတက္ကသိုလ်၏ အိပ်ဆောင်နှင့် နေအိမ်အများအပြားပျက်စီး	["လားရှိုးမြို့၊ မယ်ဟန်သို့ စစ်ကောင်စီက လေကြောင်းဖြင့် ဗုံးကျဲတိုက်ခိုက်မှု ကွန်ပျူတာတက္ကသိုလ်၏ အိပ်ဆောင်နှင့် နေအိမ်အများအပြားပျက်စီး", "ရန်ကုန်၊ အောက်တိုဘာ ၅", "ရှမ်းပြည်နယ်မြောက်ပိုင်း၊ လားရှိုးမြို့၊ မယ်ဟန်သို့ စစ်ကောင်စီက လေကြောင်းဖြင့် ဗုံးကျဲတိုက်ခိုက်မှု ကွန်ပျူတာတက္ကသိုလ် ၏ အိပ်ဆောင်နှင့် နေအိမ်အများအပြားပျက်စီးကြောင်း MNDAA က သတင်းထုတ်ပြန်သည်။", "ယနေ့အောက်တိုဘာလ ၅ ရက်နေ့ နံနက် ၁၀ နာရီ ၃၀ မိနစ်မှ ၁၀ နာရီ ၃၅ မိနစ်အထိ စစ်ကောင်စီက လားရှိုးမြို့ မယ်ဟန်ကို ပြင်းထန်သော လေကြောင်း ဗုံးကြဲတိုက်ခိုက်မှု လေးကြိမ် ပြုလုပ်ခဲ့ကြောင်း၊ မယ်ဟန် ကွန်ပျူတာတက္ကသိုလ် အနီးတဝိုက်တွင် ဗုံးများစွာ ကျရောက်ခဲ့ပြီး တက္ကသိုလ်၏ အိပ်ဆောင် အဆောက်အဦရှိ ပြတင်းပေါက် အများအပြားလည်း ကွဲအက်သွားကာ အနီးနားရှိ အိမ်အများအပြားလည်း တချိန်တည်း ထိခိုက်ပျက်စီးရကြောင်း သိရှိရသည်။", "အဆိုပါ လေကြောင်း ဗုံးကြဲတိုက်ခိုက်မှုကြောင့် ဒေသခံပြည်သူများ ထိတ်လန့်တကြားဖြစ်ခဲ့သော်လည်း ထိခိုက်သေဆုံးမှု မရှိကြောင်း သိရှိရသည်။", "အောက်တိုဘာလ ၄ ရက်နေ့ကလည်း စစ်ကောင်စီက လားရှိုးမြို့ရှိ သမိုင်းဝင် ကွမ်ရင် တရုတ်ဘာသာရေးဘုံကျောင်းကို ဗုံးကျဲချခဲ့ရာ ယင်းဗုံးကျဲမှုသည် လူထုသတ်ဖြတ်ခြင်း အပြင် သမိုင်းဝင်နေရာများကို ပစ်မှတ်ထားခြင်းဖြစ်ကြောင်း၊ စစ်ကောင်စီက အမျိုးသားယဉ်ကျေးမှုကို နင်းချေခြင်းဖြစ်ပြီး အမျိုးသားယဉ်ကျေးမှုနှင့် ယုံကြည်ချက်များကို ချိုးနှိမ်စော်ကားကာ ကျူးလွန်ခြင်းဖြစ်ကြောင်း MNDAA က သတင်းထုတ်ပြန်ထားသည်။", "ယခုနှစ် ဇူလိုင်လမှ စတင်၍ မင်းအောင်လှိုင်၏ အာဏာသိမ်းတပ်က လားရှိုးမြို့ အပါအဝင် စစ်ကင်းလွတ်ရာ အထူးဒေသ ၁ နယ်မြေများတွင် လေကြောင်း ဗုံးကျဲတိုက်ခိုက်မှု အကြိမ် ၂၀ ကျော် ပြုလုပ်ခဲ့ပြီး လေကြောင်းတိုက်ခိုက်မှုများသည် လူနေရပ်ကွက်များကို အကြိမ်ကြိမ် ပစ်မှတ်ထားတိုက်ခိုက်ခဲ့ကြောင်း၊ အရပ်သား ၁၀၀ ကျော် ထိခိုက်ဒဏ်ရာရရှိကာ စာသင်ကျောင်းများ၊ လမ်းများနှင့် အခြားအများပြည်သူပိုင်နေရာများအပြင် ကိုယ်ပိုင်အိမ်များ အများအပြား ပျက်စီးခဲ့ကြောင်း MNDAA က ပြောသည်။"]
https://yktnews.com/2023/11/130361/	လားရှိုးမြို့၊ မိုင်းတိမ်ရွာရှိ စစ်ဘေးရှောင်စခန်းကို စစ်တပ်က လက်နက်ကြီးဖြင့် ပစ်ခတ်မှု ကလေး ၁ ဦး အပါအဝင် ၂ ဦးသေဆုံးကာ ၁ ဦးခြေထောက်ပြတ်ဒဏ်ရာရ	["လားရှိုးမြို့၊ မိုင်းတိမ်ရွာရှိ စစ်ဘေးရှောင်စခန်းကို စစ်တပ်က လက်နက်ကြီးဖြင့် ပစ်ခတ်မှု ကလေး ၁ ဦး အပါအဝင် ၂ ဦးသေဆုံးကာ ၁ ဦးခြေထောက်ပြတ်ဒဏ်ရာရ", "ရန်ကုန်၊ နိုဝင်ဘာ ၉", "ရှမ်းပြည်နယ်မြောက်ပိုင်း၊ လားရှိုးမြို့၊ မိုင်းတိမ်ရွာရှိ စစ်ဘေးရှောင်စခန်းကို စစ်တပ်က လက်နက်ကြီးဖြင့် ပစ်ခတ်မှု ကလေး ၁ ဦး အပါအဝင် ၂ ဦးသေဆုံးကာ ၁ ဦးခြေထောက်ပြတ် ဒဏ်ရာရရှိခဲ့ကြောင်း ရှမ်းလူ့အခွင့်အရေး မဏ္ဍိုလ်မှ မယိန်းလျန်ဟန်က ရန်ကုန်ခေတ်သစ်သတင်းဌာနထံသို့ ပြော ကြားသည်။", "ယနေ့နိုဝင်ဘာလ ၉ ရက် နံနက် ၆ နာရီခန့်တွင် လားရှိုးမြို့ရှိ စစ်တပ်က တိုက်ပွဲဖြစ်ပွားခြင်းမရှိဘဲ လက်နက်ကြီးများဖြင့် ရမ်းသမ်းပစ်ခတ်လျက်ရှိရာ မိုင်းတိမ်ကျေးရွာရှိ စစ်ဘေးရှောင်ပြည်သူများနေ ထိုင်ရာ ဘုန်းကြီးကျောင်းအတွင်းသို့ ၃ လုံးကျရောက်ခဲ့ပြီး ၂ လုံးပေါက်ကွဲကာ အသက် ၁၀ နှစ်အောက် ကလေးငယ် ၁ ဦး၊ အသက် ၆၀ ကျော်အရွယ် အဖွား ၁ ဦးတို့ သေဆုံးခဲ့ပြီး အမျိုးသား ၁ ဦး ခြေထောက်ပြတ်ထွက်ဒဏ်ရာရရှိခဲ့ကြောင်း သိရသည်။", "“ဒီနေ့ တမနက်လုံး တိုက်ပွဲလဲ မဖြစ်ပဲနဲ့ လားရှိုးစစ်တပ်ကနေ လက်နက်ကြီးနဲ့ ရမ်းပစ်နေတာ၊ အဲဒီမှာ စစ်ဘေးရှောင်နေတဲ့ ဘုန်းကြီးကျောင်းကို တိုက်ရိုက်ထိမှန်တာ၊ ၂ လုံးကွဲတယ်၊ မပေါက်ကွဲသေးတဲ့ တစ် လုံးက အခုထိရှိသေးတယ်၊ အသက် ၆၀ ကျော်အရွယ်အဖွားတစ်ဦးနဲ့ အသက် ၁၀ နှစ်အောက် ကလေး တစ်ဦးသေတယ်၊ ဒဏ်ရာရတဲ့တစ်ယောက်က ခြေထောက် တန်းပြတ်သွားတာ၊ ရွာသားတွေလည်း ဘယ်မှ မထွက်ရဲသေးဘူး၊ ပုန်းနေကြရတယ်” ဟု ရှမ်းလူ့အခွင့်အရေး မဏ္ဍိုလ်မှ မယိန်းလျန်ဟန်က ရန်ကုန်ခေတ်သစ်သတင်းဌာနထံသို့ ပြော ကြားသည်။", "အဆိုပါ မိုင်းတိမ်ကျေးရွာ ဘုန်းကြီးကျောင်းတွင် စစ်ဘေးရှောင် ပြည်သူ ၅၀၀ နီးပါးရှိပြီး စစ်တပ်က လက်နက်ကြီးများဖြင့် ပစ်ခတ်မှုမှာလည်း ရပ်နားခြင်းမရှိသေးသဖြင့် စစ်ဘေးရှောင်ပြည်သူများမှာ ထွက်မရဘဲ ပုန်းအောင်းနေကြရကြောင်း သိရသည်။"]
https://yktnews.com/2024/10/186659/	လားရှိုးမြို့၊ ရပ်ကွက် ၅ မန်အိုင်ဘုန်းကြီးကျောင်းအနီးရှိ နေအိမ်များကို စစ်တပ်က လေယာဉ်ဖြင့် ဗုံးကျဲမှု ပြည်သူ ၁ ဦး ထိခိုက်ဒဏ်ရာရ၊ စစ်ကောင်စီက အရပ်ဘက်နေရာများကို ပစ်မှတ်ထားခြင်းဖြင့် စစ်ရာဇဝတ်မှုများ ကျူးလွန်နေပြီဟု MNDAA ပြော	["လားရှိုးမြို့၊ ရပ်ကွက် ၅ မန်အိုင်ဘုန်းကြီးကျောင်းအနီးရှိ နေအိမ်များကို စစ်တပ်က လေယာဉ်ဖြင့် ဗုံးကျဲမှု ပြည်သူ ၁ ဦး ထိခိုက်ဒဏ်ရာရ၊ စစ်ကောင်စီက အရပ်ဘက်နေရာများကို ပစ်မှတ်ထားခြင်းဖြင့် စစ်ရာဇဝတ်မှုများ ကျူးလွန်နေပြီဟု MNDAA ပြော", "ရန်ကုန်၊ အောက်တိုဘာ ၆", "ရှမ်းပြည်နယ်မြောက်ပိုင်း၊ လားရှိုးမြို့၊ ရပ်ကွက် ၅ မန်အိုင်ဘုန်းကြီးကျောင်းအနီးရှိ နေအိမ်များကို စစ်ကောင်စီက ယနေ့ မွန်းလွဲပိုင်း လေယာဉ်ဖြင့် ဗုံးကျဲချခဲ့ရာ ပြည်သူ ၁ ဦး ထိခိုက်ဒဏ်ရာရရှိကြောင်း MNDAA သတင်းရင်းမြစ်ကရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့ အောက်တိုဘာလ ၆ ရက်နေ့ မွန်းလွဲ ၁ နာရီ ၃၆ မိနစ်အချိန် စစ်ကောင်စီ လာရှိုးမြို့ရှိ စစ်ရေးပစ်မှတ်သော လားရှိုးမြို့ ရပ်ကွက် ၅ မန်အိုင်ကုန်းပေါ် အထက်မန်အိုင်ဘုန်းကြီးကျောင်းအနီးရှိ လူနေအိမ်ပေါ်သို့ ပေါက်ကွဲအားပြင်းထန်သော ဗုံး ၂ လုံး ကျဲချခဲ့ကြောင်း၊ ဗုံးဒဏ်ကြောင့် ၃ ထပ်တိုက်အိမ်တစ်လုံးနှင့် ၂ ထပ်တိုက်အိမ်တစ်လုံးအပြင် အနီးပတ်ဝန်းကျင်ရှိ နေအိမ်များ ထိခိုက်ပျက်စီးခဲ့ပြီး ပြည်သူတစ်ဦးလည်း(မစိုးရိမ်ရ)ဒဏ်ရာရရှိခဲ့ကြောင်း သိရှိရသည်။", "စစ်ကောင်စီက ယခင်ရက်ပိုင်းများအတွင်း လေကြောင်းတိုက်ခိုက်မှုများကို ညပိုင်းတွင်သာ ပြုလုပ်ရာမှ ယခုအခါ နေ့အချိန်တွင်ပါ ပေါ်ပေါ်ထင်ထင်ပြုလုပ်လာကြောင်း၊ စစ်ရေးနှင့် (လုံးဝ) သက်ဆိုင်ခြင်းမရှိသည့် လူနေရပ်ကွက်အတွင်းရှိ လူနေအိမ်များကို အကြောင်းမဲ့သက်သက် ဗုံးကျဲ တိုက်ခိုက်နေခြင်း စစ်ကောင်စီအနေဖြင့် နိုင်ငံတကာက တားမြစ်ထားသည့် စစ်ရာဇဝတ်မှုကို ရဲရဲတင်းတင်းကျူးလွန်ခြင်းဖြစ်ကြောင်း MNDAA က ပြောသည်။", "စစ်ကောင်စီ၏ ဗုံးကျဲတိုက်ခိုက်မှုများကြောင့် ပြည်သူများ စိုးရိမ်ထိတ်လန့်နေရပြီး လားရှိုးမြို့တွင် ဖုန်းလိုင်းနှင့် အင်တာနက် လိုင်းများ ပြတ်တောက်နေကြောင်း၊ သို့ရာတွင် စိုးရိမ်စရာမရှိကြောင်း MNDAA က ပြောဆိုသည်။"]
https://yktnews.com/2023/09/123142/	လားရှိုးမြို့၊ ၂ ရပ်ကွက်ရှိ CS Hotel အနီးတွင် ဗုံးပေါက်ကွဲမှု ဖြစ်ပွားပြီး အမျိုးသား ၁ ဦးသေဆုံး	["လားရှိုးမြို့၊ ၂ ရပ်ကွက်ရှိ CS Hotel အနီးတွင် ဗုံးပေါက်ကွဲမှု ဖြစ်ပွားပြီး အမျိုးသား ၁ ဦးသေဆုံး", "ရန်ကုန်၊ စက်တင်ဘာ ၁၉", "ရှမ်းပြည်နယ်၊ လားရှိုးမြို့၊ ၂ ရပ်ကွက်ရှိ CS Hotel အနီးတွင် ဗုံးပေါက်ကွဲမှု ဖြစ်ပွားပြီး အမျိုးသား ၁ ဦးသေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "စက်တင်ဘာလ ၁၉ ရက်နေ့ ညနေ ၅ နာရီ ၅၂ မိနစ်ခန့်တွင် လားရှိုးမြို့၊ အမှတ် ၂ ရပ်ကွက်၊ စံကောင်းလမ်းနှင့် နှင်းဆီလမ်းထောင့်ရှိ CS Hotel အနီးတွင် ဗုံးပေါက်ကွဲမှု ဖြစ်ပွားခဲ့ပြီး အမျိုးသား ၁ ဦးသေဆုံးခဲ့ကြောင်း သိရသည်။", "” ပေါက်ကွဲသံ တစ်မြို့လုံးကြားရတယ်။ အမျိုးသား ၃ ဦးနဲ့ အမျိုးသမီး ၂ ဦး မိုင်းစထိမှန်တယ်။ အမျိုးသား ၁ ဦး ကတော့ သေဆုံးသွားတယ်လို့ သိရတယ်။ ဖြစ်စဥ် အသေးစိတ်ကိုတော့ မသိရသေးဘူး။ အခု စစ်ခွေးတွေ ရောက်နေပြီ” ဟု ပြည်သူတစ်ဦးက ပြောဆိုသည်။"]
https://yktnews.com/2024/12/194829/	လားရှိုးမှ ထွက်ပြေးလာသော အမှတ် ၇ အဆင့်မြင့် ဆက်သွယ်ရေးတပ်ရင်းမှ တပ်သား နောင်နောင်ဖြိုးကို စစ်ပြေးမှုဖြင့် တောင်ကြီးမြို့ အဆရ ၁၀ တပ်မှ စစ်သားများက ဝိုင်းဝန်းရိုက်နှက်သတ်ဖြတ်ပြီး ကျန်ရစ်သူ မိသားစုကို အသိမပေးဘဲ အလောင်းကို ခိုးသဂြိုလ်	["လားရှိုးမှ ထွက်ပြေးလာသော အမှတ် ၇ အဆင့်မြင့် ဆက်သွယ်ရေးတပ်ရင်းမှ တပ်သား နောင်နောင်ဖြိုးကို စစ်ပြေးမှုဖြင့် တောင်ကြီးမြို့ အဆရ ၁၀ တပ်မှ စစ်သားများကဝိုင်းဝန်းရိုက်နှက်သတ်ဖြတ်ပြီး ကျန်ရစ်သူ မိသားစုကို အသိမပေးဘဲ အလောင်းကို ခိုးသဂြိုလ်", "ရန်ကုန်၊ ဒီဇင်ဘာ ၉", "ရှမ်းပြည်နယ်၊ လားရှိုးမှ ထွက်ပြေးလာသော အမှတ် ၇ အဆင့်မြင့်ဆက်သွယ်ရေးတပ်ရင်းမှ တပ်သား နောင်နောင်ဖြိုးကို စစ်ပြေးမှုဖြင့် တောင်ကြီးအခြေစိုက် အမှတ် ၁၀ အဆင်မြင့်ဆက်သွယ်ရေးတပ်(အဆရ ၁၀) မှ စစ်သားများက ဝိုင်းဝန်းရိုက်နှက်သတ်ဖြတ်လိုက်ကြောင်း သေဆုံးသူ တပ်သားနောင်နောင်ဖြိုး၏ ကျန်ရစ်သူမိသားစုက ရန်ကုန်ခေတ်သစ်သတင်းဌာနထံသို့ ပြောဆိုသည်။", "လားရှိုးအခြေစိုက် အမှတ် ၇ အဆင့်မြင့်ဆက်သွယ်ရေးတပ်ရင်း (အဆရ ၇) မှ တပ်သားနောင်နောင်ဖြိုးသည် ဇူလိုင်လ ၂၇ ရက်နေ့တွင် တပ်မှ ထွက်ပြေးလာခဲ့ကြောင်း၊ ယင်းနောက် ရန်ကုန်သို့ ထွက်ပြေးစဉ် အဖမ်းခံရပြီး တောင်ကြီးမြို့ အခြေစိုက် အမှတ် ၁၀ အဆင့်မြင့်ဆက်သွယ်ရေးတပ် (အဆရ ၁၀ ) ဖမ်းဆီးထိန်းသိမ်းထားခဲ့ကြောင်း သိရှိရသည်။", "ဒီဇင်ဘာလ ၂ ရက်နေ့ နံနက်ပိုင်း ဖမ်းဆီးခံထားရသော ဆက်သွယ်ရေး တပ်သားနောင်နောင်ဖြိုးသည် အဆရ ၁၀ မှ ဗဟိုကင်းစောင့် တပ် သားကို ငွေကျပ် ၁ သောင်းပေး၍ ထွက်ပြေးခဲ့ကြောင်း၊ ယင်းနောက် အဆရ ၁၀ မှ စစ်သားများက ထွက်ပြေးသွားသော တပ်သား နောင် နောင် ဖြိုးကို လိုက်လံ ဖမ်းဆီးခဲ့ရာမှ ဒီဇင်ဘာလ ၄ ရက်နေ့ နေ့လယ်ပိုင်း တောင်ကြီးတွင်ပင် ပြန်လည် ဖမ်းဆီးရရှိခဲ့ကြောင်း၊ ယင်းနောက် အဆရ ၁၀ အတွင်းတွင် စစ်သားများက ပြန်လည် ဖမ်းဆီးရရှိသော တပ်သားနောင်နောင်ဖြိုးကို ၀ိုင်းဝန်း ရိုက်နှက်ခဲ့ရာမှ ဒီဇင်ဘာလ ၄ ရက်နေ့တွင် သေဆုံးသွားခဲ့ကြောင်း သိရှိရသည်။", "အဆရ ၁၀ မှ စစ်သားများ၏ ဝိုင်းဝန်းရိုက်နှက်မှုကြောင့် သေဆုံးသွားသော တပ်သား နောင်နောင်ဖြိုးအမှုကို စစ်တပ်က မူးယစ်ဆေးဝါး သုံးစွဲ၍ သေဆုံးသည်ဟု သေမှုသေခင်းဖွင့်ပြီး သတင်းအမှောင်ချခဲ့ကြောင်း၊ တပ်သားနောင်နောင်ဖြိုးကို သဂြိုလ်ရာတွင်လည်း ကျန်ရစ်သူ မိသားစုကို အသိမပေးဘဲ စစ်တပ်က ခိုးကြောင်ခိုးဝှက် မီးရှို့သဂြိလ်လိုက်ကြောင်း သိရှိရသည်။", "“တရားမျှတမှုမရှိဘဲ မင်းမဲ့စရိုက်ဆန်ဆန် စစ်သည်အချင်းချင်းကို ရိုက်သတ်တာပါ။ ဒီဇင်ဘာလ ၄ရက်နေ့ နေ့လယ်ပိုင်းမှာ ပြန်ဖမ်းမိပြီး တပ်ထဲရောက်တော့အကုန်ဝိုင်းရိုက်ကြတာ။ ဒီဇင်ဘာလ ၄ ရက်နေ့ ၆ နာရီကျော်မှာ တပ်သားနောင်နောင်ဖြိုး သေ ဆုံးပါတယ်။ သေလည်းသေရော တပ်သားနောင်နောင်ဖြိုးက မူးယစ်ဆေးသုံးလို့ သေတယ်လို့ စစ်တပ်က ပြောတယ်။ တပ် သားနောင်နောင်ဖြိုးက လစာမရတာကြာပြီဆိုတော့ ဘယ်ကပိုက်ဆံရှိမှာလဲ။ စစ်သားတွေ ၀ိုင်းရိုက်လို့ သေမှ မူးယစ်ဆေးသုံးလို့ သေတယ်လုပ်တာ။ ကျန်ရစ်သူ မိသားစုကိုတောင်အသိမပေးဘဲ သဂြိုလိုက်တယ်။ နာရေးတောင်တပ်က မိသားစုကို အသိမပေးဘူး” ဟု တပ်သားနောင်နောင်ဖြိုး၏ ကျန်ရစ်သူ မိသားစုက ပြောသည်။", "တပ်သားနောင်နောင်ဖြိုးမှာ အိမ်ထောင်သည်ဖြစ်ပြီး ဇနီးနှင့် ကလေးငယ် ၁ ဦး ကျန်ရစ်ကြောင်း၊ တပ်သားနောင်နောင်ဖြိုးကို အဆရ ၁၀ မှ တပ်ကြပ်ကြီး ဇော်ဇော် အပါအဝင် စစ်သား ၁၈ ဦးက ၀ိုင်းဝန်းရိုက်နှက်ခဲ့ခြင်းဖြစ်ကြောင်း၊ တပ်သားနောင်နောင်ဖြိုး သေဆုံးမှုကို အဆရ ၁၀ မှ တပ်ရင်းမှူး ဒုတိယဗိုလ်မှူးကြီး သန်းထိုက်စိုးက သတင်းကို ဖုံးကွယ်ထားကြောင်း သိရှိရသည်။", "“တပ်ရင်းမှူးကတော့ တပ်သားနောင်နောင်ဖြိုး သေဆုံးမှုကို သတင်းဖုံးပြီး နှုတ်ပိတ်ထားပါတယ်။ အဲဒီအမှုဖြစ်တဲ့ အချိန်မှာ တပ်ရင်းမှူးက တပ်မှာ မရှိဘူး။ သူပြန်လာတော့မှ အဲဒါတွေဖြစ်မှန်းသိတော့ အစည်းအဝေး ခေါ်တယ်။ အဲဒီလိုပဲ တပ်ထဲမှာ တပ်ပြေးမှုနဲ့ အရိုက်ခံရတဲ့ ခြေလျင်တပ်က စစ်သည်တစ်ဦးကိုလည်း အခြေအနေမကောင်းတော့မှ ပြာပြာသလဲဆေးရုံသွားပို့ကြတယ်” ဟု တပ်သတင်းရင်းမြစ်တစ်ခုက ပြောဆိုသည်။"]
https://yktnews.com/2023/11/132778/	လားရှိုးရှိ စစ်တပ်၏ မိုင်းကျက်စခန်းကို TNLA က သိမ်းပိုက်၊ စစ်တပ်၏ ပစ်ခတ်မှုကြောင့် နမ့်ခမ်း၊ လားရှိုးနှင့် မူဆယ်တို့တွင် ပြည်သူ ၁ ဦးသေဆုံးပြီး နေအိမ်များ ပျက်စီး	["လားရှိုးရှိ စစ်တပ်၏ မိုင်းကျက်စခန်းကို TNLA က သိမ်းပိုက်၊ စစ်တပ်၏ ပစ်ခတ်မှုကြောင့် နမ့်ခမ်း၊ လားရှိုးနှင့် မူဆယ်တို့တွင် ပြည်သူ ၁ ဦးသေဆုံးပြီး နေအိမ်များ ပျက်စီး", "ရန်ကုန်၊ နိုဝင်ဘာ ၂၄", "ရှမ်းပြည်နယ်၊ မြောက်ပိုင်း လားရှိုးမြို့နယ်ရှိ စစ်ကောင်စီတပ်၏ မိုင်းကျက်စစ်စခန်းကို TNLA က သိမ်းပိုက်လိုက်ပြီ ဖြစ်ကြောင်း တအာင်းတပ်မတော်က တရားဝင် သတင်းထုတ်ပြန်သည်။", "အောက်တိုဘာလ ၂၇ ရက်နေ့မှစတင်၍ လားရှိးမြိုနယ်၊ စစ်ကောင်စီ၏ မိုင်းကျက် တပ်စခန်းကို တအာင်းတပ်မတော် PSLF/TNLA က စတင်တိုက်ခိုက်ခဲ့ပြီး နို၀င်ဘာ ၂၄ ရက်နေ့ နံနက် ၀၀ နာရိ ၀၅ မိနစ်အချိန်တွင် သိမ်းပိုက်နိုင်ကြောင်း သိရှိရသည်။", "ထို့နောက် စစ်ကောင်စီတပ်က ပြည်သူများနေထိုင်ရာ နေရာများသို့ ပစ်ခတ်မှုများ လုပ်ဆောင်ခဲ့ရာ လားရှိုးနှင့် မူဆယ်တို့တွင် ပြည်သူ ၁ ဦးသေဆုံးပြီး နေအိမ်များ ပျက်စီးသွားကြောင်း သိရှိရသည်။", "နိုဝင်ဘာလ ၂၃ ရက်နေ့ ညနေ ၆ နာရီ ၅၅ မိနစ်အချိန် စစ်တပ်က လက်နက်ကြီးဖြင့် ပစ်ခတ်သဖြင့် လားရှိုးမြို့နယ် မန်ဖတ်ကျေးရွာတွင် လက်နက်ကြီး ကျရောက်ပေါက်ကွဲပြီး မန်ဖတ်ဒေသခံ ပြည်သူ အမျိုးသား ၁ ဦး သေဆုံးကြောင်း၊ ၂ ဦးဒဏ်ရာရရှိကြောင်း သိရှိရသည်။", "အလားတူ နိုဝင်ဘာလ ၂၄ ရက်နေ့ နံနက် ၀၀ နာရီ ၄၀ မိနစ်အချိန် မူဆယ်မြို့နယ် စယ်လန့်ကျေးရွာတွင် စစ်ကောင်စီတပ်က ဂျက်တိုက်လေယာဥ်ဖြင့် ပေါင် ၅၀၀ ဗုံးတစ်လုံး လာရောက်ကျဲချတိုက်ခိုက်ခဲ့ရာ စယ်လန့်ကျေးရွာအတွင်း ကျရောက်ပေါက်ကွဲခဲ့ပြီး လူနေအိမ် တစ်လုံး ထိခိုက်ပျက်စီးခဲ့ကြောင်း၊ ယမန်နေ့ညပိုင်း နမ့်ခမ်းမြို့နယ် သာယာကုန်းရပ်ကွက်တွင်လည်း စစ်ကောင်စီတပ်က လက်ကြီးပစ်ခတ်မှုကြောင့် နေအိမ်တလုံး မီးလောင်ပျက်စီး ခဲ့ရကြောင်း သိရှိရသည်။", "၁၀၂၇ စစ်ဆင်ရေး စတင်ခဲ့သည့် အောက်တိုဘာလ ၂၇ ရက်နေ့မှ ယနေ့ နိုဝင်ဘာလ ၂၄ ရက်နေ့အထိ စစ်ကောင်စီတပ်က လေကြောင်းဖြင့် ဗုံးကျဲတိုက်ခိုက်ခြင်း၊ လက်နက်ကြီးနှင့် မီးလောင်ဗုံးအသုံးပြု ပစ်ခတ်မှုကြောင့် နေအိမ် ၂၀၀ နီးပါ ထိခိုက်ပျက်စီးပြီး မီးလောင်ပျက်စီးခဲ့ရကြောင်း သိရှိရသည်။"]
https://yktnews.com/2024/07/176359/	လားရှိုးရှိ သံချပ်ကာတိုက်ခိုက်ရေးတပ်ရင်း၊ ဆက်သွယ်ရေးတပ်ရင်း၊ အမှတ် ၂၄၂ စစ်လက်နက်တပ်ရင်း၊ စစ်တပ်ဂေါက်ကွင်းတို့ကို သိမ်းပိုက်၊ သံချပ်ကာကားနှင့်လက်နက်ခဲယမ်းအများအပြားရရှိ	["လားရှိုးရှိ သံချပ်ကာတိုက်ခိုက်ရေးတပ်ရင်း၊ ဆက်သွယ်ရေးတပ်ရင်း၊ အမှတ် ၂၄၂ စစ်လက်နက်တပ်ရင်း၊ စစ်တပ်ဂေါက်ကွင်းတို့ကို သိမ်းပိုက်၊ သံချပ်ကာကားနှင့်လက်နက်ခဲယမ်းအများအပြားရရှိ", "ရန်ကုန်၊ ဇူလိုင် ၂၉", "လားရှိုးရှိ စစ်ကောင်စီ၏ သံချပ်ကာတိုက်ခိုက်ရေးတပ်ရင်း၊ ဆက်သွယ်ရေးတပ်ရင်း၊ အမှတ် ၂၄၂ စစ်လက်နက်တပ်ရင်း၊ စစ်တပ်ဂေါက်ကွင်းတို့ကိုယနေ့ ထပ်မံ သိမ်းပိုက်ပြီး သံချပ်ကာကားနှင့်လက်နက်ခဲယမ်းအများအပြားရရှိကြောင်း BPLA က သတင်းထုတ်ပြန်သည်။", "ယနေ့ဇူလိုင်လ ၂၉ ရက်နေ့နှင့် ဇူလိုင်လ ၂၈ ရက်နေ့တို့တွင် မြန်မာအမျိုးသားဒီမိုကရက်တစ် မဟာမိတ်တပ်မတော်(MNDAA) နှင့် ဗမာပြည်သူ့လွတ်မြောက် ရေး တပ်တော် (BPLA)တို့ပါဝင်သော မဟာမိတ်တပ်ပေါင်းစုက လားရှိးမြို့ အခြေ စိုက် ဆက်သွယ်ရေးတပ်ရင်း၊ သံချပ်ကာတိုက်ခိုက်ရေးတပ်ရင်း၊ အမှတ် ၂၄၂ စစ်လက်နက်တပ်ခွဲနှင့် တပ်မတော်ဂေါက်ကွင်းတို့မှ စစ်ကောင်စီတပ်များကို အပြီးတိုင် တိုက်ထုတ်နိုင်ခဲ့ကြောင်း သိရှိရသည်။", "BPLA ၏ ထုတ်ပြန်ချက်များအရ တပ်ရင်းများ သိမ်းပိုက်ရရှိမှုတွင် သံချပ်ကာ ကားနှင့် စစ်လက်နက်ခဲယမ်းအများပြား ပါဝင်သည်ကို တွေ့ရှိရသည်။"]
https://yktnews.com/2024/08/177106/	လားရှိုးသို့ စစ်ကူလာသော စကခ ၁၂ စစ်ကြောင်းမှ စစ်ဆင်ရေးကွပ်ကဲမှုဌာနချုပ်မှူး ဗိုလ်မှူးကြီး အောင်ကျော်မိုး အဆုံးစီရင်၊ မိုးမောက်မြို့နယ်၊ ခမရ ၄၃၇ တပ်မှ ဒုတပ်ရင်းမှူးအဆင့်ရှိ ဗိုလ်မှူး စည်သူကျော် တိုက်ပွဲတွင် သေဆုံး	["လားရှိုးသို့ စစ်ကူလာသော စကခ ၁၂ စစ်ကြောင်းမှ စစ်ဆင်ရေးကွပ်ကဲမှုဌာနချုပ်မှူး ဗိုလ်မှူးကြီး အောင်ကျော်မိုး အဆုံးစီရင်၊ မိုးမောက်မြို့နယ်၊ ခမရ ၄၃၇ တပ်မှ ဒုတပ်ရင်းမှူးအဆင့်ရှိ ဗိုလ်မှူး စည်သူကျော် တိုက်ပွဲတွင် သေဆုံး", "ရန်ကုန်၊ ဩဂုတ် ၃", "ရှမ်းပြည်နယ်မြောက်ပိုင်း၊ လားရှိုးမြို့သို့ စစ်ကူလာသော အမှတ် ၁၂ စစ်ဆင် ရေးကွပ်ကဲမှုဌာနချုပ် (စကခ ၁၂ )မှ စစ်ဆင်ရေး ကွပ်ကဲမှုဌာနချုပ်မှူး ဗိုလ်မှူး ကြီးအောင်ကျော်မိုးသည် စစ်ကြောင်းကို ကြားဖြတ်တိုက်ခိုက်ခံရပြီးနောက် မိမိကိုယ်ကို အဆုံးစီရင်သွားကြောင်းCDM ဗိုလ်ကြီးဇင်ယော်က သတင်းထုတ်ပြန် ပြောဆိုသည်။", "အရှေ့မြောက်တိုင်း စစ်ဌာနချုပ်သို့ စစ်ကူလာသော အမှတ် ၁၂ စစ်ဆင်ရေးကွပ်ကဲမှုဌာနချုပ် (စကခ ၁၂ )စစ်ကြောင်းသည် တန့်ယန်းမြို့နယ် ဟိုနရွာကျေးရွာအနီးတွင် တိုက်ခိုက်ခံရပြီးနောက် စကခ ၁၂ ၏ စစ်ဆင်ရေး ကွပ်ကဲမှုဌာနချုပ်မှူး ဗိုလ်မှူး ကြီး အောင်ကျော်မိုးသည် မိမိကိုယ်ကိုကိုယ် အဆုံးစီရင်သွားခြင်းဖြစ်ကြောင်း သိရှိရသည်။", "“ဗိုလ်မှူးကြီးအောင်ကျော်မိုးက တပ်မတော်(ကြည်း) အရာခံနဲ့ အကြပ်သင်တန်းကျောင်းက ကျောင်းအုပ်ကြီးလုပ်ခဲ့တာ။ တေဇ ၂၄ ကျောင်းဆင်းလို့တော့ သိထားပါတယ်။ သူ့ကိုယ်သူ အဆုံးစီရင်တဲ့သတင်းကိုတော့ သေချာတော့ မသိရသေးဘူး။ သူကတော့ အေးအေးဆေးဆေးသမားပဲ။ စကခ ၁၂ ရဲ့ စစ်ဆင်ရေးကွပ်ကဲမှု ဌာနချုပ်မှူးဖြစ်လာတာတောင် သိပ်မကြာသေးဘူး” ဟု စစ်ဘက်သတင်းရင်းမြစ်တစ်ခုက ရန်ကုန်ခေတ်သစ်သတင်းဌာနထံသို့ ပြောဆိုသည်။", "အလားတူ KIA ဦးဆောင်သော မဟာမိတ်တပ်များ တိုက်ခိုက်နေသည့် မိုးမောက်မြို့နယ်၊ ခမရ ၄၃၇ တပ်မှ ဒုတပ်ရင်းမှူးအဆင့်ရှိ ဗိုလ်မှူးစည်သူကျော်သည် ဇူလိုင်လ ၃၀ ရက်နေ့ တိုက်ပွဲတွင် သေဆုံးသွားကြောင်း၊ ယနေ့တွင် ၎င်း၏ မိဘများ ရှိသော မကွေးမြို့ နေအိမ်သို့ တရားဝင် အကြောင်းကြားစာ ရောက်ရှိလာကြောင်း သိရှိရသည်။", "ဗိုလ်မှူး စည်သူကျော်သည် နမ့်ဆန်သို့ ပြောင်းရွှေ့ရန် အမိန့်ကျထားပြီးဖြစ်သော်လည်း မိုးမောက်မြို့နယ်တွင် ၎င်း၏ တပ်အတိုက်ခံနေရသဖြင့် မပြောင်းနိုင်ဘဲ ဖြစ်နေစဉ် တိုက်ပွဲအတွင်း သေဆုံးသွားခြင်းဖြစ်ကြောင်း သိရှိရသည်။", "ဓာတ်ပုံ- လားရှိုးတွင် ကင်းလှည့်နေသည့် MNDAA တပ်ဖွဲ့ဝင်တချို့။"]
https://yktnews.com/2024/08/177197/	လားရှိုးသို့ စစ်ကူသွားသော စကခ ၁၂ စစ်ကြောင်းမှ စစ်ဆင်ရေးကွပ်ကဲမှုဌာနချုပ်မှူး ဗိုလ်မှူးကြီး အောင်ကျော်မိုး မသေဆုံးမီ ဒုစစ်ခေါင်းဆောင်စိုးဝင်းနှင့် စစ်ရုံးက အတင်းအကျပ် ဖိအားပေးခဲ့	["လားရှိုးသို့ စစ်ကူသွားသော စကခ ၁၂ စစ်ကြောင်းမှ စစ်ဆင်ရေးကွပ်ကဲမှုဌာနချုပ်မှူး ဗိုလ်မှူးကြီး အောင်ကျော်မိုး မသေဆုံးမီ ဒုစစ်ခေါင်းဆောင်စိုးဝင်းနှင့် စစ်ရုံးက အတင်းအကျပ် ဖိအားပေးခဲ့", "ရန်ကုန်၊ ဩဂုတ် ၃", "ရှမ်းပြည်နယ်မြောက်ပိုင်း၊ လားရှိုးမြို့သို့ စစ်ကူသွားသော အမှတ် ၁၂ စစ်ဆင် ရေးကွပ်ကဲမှုဌာနချုပ် (စကခ ၁၂ )မှ စစ်ဆင်ရေး ကွပ်ကဲမှုဌာနချုပ်မှူး ဗိုလ်မှူး ကြီးအောင်ကျော်မိုးသည် ၎င်း၏စစ်ကူစစ်ကြောင်းကို ကြားဖြတ်တိုက်ခိုက်ခံရပြီးနောက် အဆုံးစီရင်သွားခဲ့ကြောင်း CDM ဗိုလ်ကြီးဇင်ယော်ကပြောဆိုသည်။", "ဩဂုတ်လ ၃ ရက်နေ့ အရှေ့မြောက်တိုင်း စစ်ဌာနချုပ်သို့ စစ်ကူလာသော အမှတ် ၁၂ စစ်ဆင်ရေးကွပ်ကဲမှုဌာနချုပ် (စကခ ၁၂ )စစ်ကြောင်းသည် တန့်ယန်းမြို့နယ် ဟိုနရွာကျေးရွာအနီးတွင် တိုက်ခိုက်ခံရပြီးနောက် စကခ ၁၂ ၏ စစ်ဆင်ရေး ကွပ်ကဲမှုဌာနချုပ်မှူး ဗိုလ်မှူး ကြီး အောင်ကျော်မိုးသည် မိမိကိုယ်ကိုကိုယ် အဆုံးစီရင်သွားခြင်းဖြစ်ကြောင်း၊ ၎င်းကို ဒုစစ်ခေါင်းဆောင် စိုးဝင်းနှင့် စစ်ရုံးမှ ဗိုလ်ချုပ်များက ၀ိုင်းဝန်း ဖိအားပေးခဲ့ကြောင်း သိရှိရသည်။", "” ဒီစကခ ၁၂ စစ်ကူ စစ်ကြောင်း ကော့ကရိတ်ပေါ့နော်။ စစ်ကူစစ်ကြောင်းလိုက်ရင်း ဟိုရလမ်းခွဲအနီးမှာ ဖြစ်တဲ့ တိုက်ပွဲ MNDAA တို့ စောင့်ကြိုတိုက်ခိုက်တဲ့ တိုက်ပွဲမှာတင် သူ့ကိုယ်သူ ဆူဆိုက် လုပ်သွားခြင်းပဲ ဖြစ်ပါတယ်။ ဖြစ်စဉ်မှာက စစ်ရုံးက ကစထ မှူးတွေ ကျန်တဲ့ ဒုချုပ် စိုးဝင်းလောက် ပါမှာပေါ့ ။ သူ့ကို ဖိအားတွေက မင်းတို့ မရောက်သေးဘူးလား မင်းတို့ မရောက်သေးဘူးလားဆိုတဲ့ ဖိအားတွေ ဆက်တိုက်ပေးခံလာရတဲ့အချိန် MNDAA နဲ့ ပူးပေါင်းတပ်တွေကလည်း သတ်ကွင်းထဲမှ အရောက် ဖိအားနဲ့ ဖိနှိပ်ထားတဲ့အချိန်။ ပြီးတော့ စထွက်လာကတည်းကလည်း သူခေါ်လာခဲ့တဲ့ တပ်ရင်း ၄ ရင်းထဲက တပ်ရင်းမှူးတစ်ယောက်နဲ့ အရာရှိ ၂ ယောက်က စပြီးတော့ ထွက်ပြေးတယ်။ အဲဒီလို အနေအထားတွေအရ သူ လုံးဝမခံနိုင်တော့တဲ့အနေအထားမှာ သူ့ကိုယ်သူ အဆုံးစီရင်သွားခြင်းပဲ ဖြစ်ပါတယ်” ဟု CDM ဗိုလ်ကြီးဇင်ယော်က ပြောဆိုသည်။", "လက်ရှိတွင် ဗိုလ်မှူးကြီး အောင်ကျော်မိုး၏ အလောင်းကို ရှေ့တန်းတွင်ပင် သဂြိုလ်မှု လုပ်ဆောင်ခဲ့ကြောင်း သိရှိရသည်။"]
https://yktnews.com/2024/07/176090/	လားရှိုးအခြေစိုက် ခလရ ၆၈ တပ်ရင်းကို သိမ်းပိုက်မှုတွင် MNDAA နှင့်အတူ BPLA နှင့် PLA တပ်များပါဝင်၊ ခလရ ၆၈ မှာ လားရှိုးမြို့စောင့်တပ်၊ ရမခ ကာကင်းနှင့် လားရှိုးလေဆိပ်လုံခြုံရေးတပ်ဖြစ်	["လားရှိုးအခြေစိုက် ခလရ ၆၈ တပ်ရင်းကို သိမ်းပိုက်မှုတွင် MNDAA နှင့်အတူ BPLA နှင့် PLA တပ်များပါဝင်၊ ခလရ ၆၈ မှာ လားရှိုးမြို့စောင့်တပ်၊ ရမခ ကာကင်းနှင့် လားရှိုးလေဆိပ်လုံခြုံရေးတပ်ဖြစ်", "ရန်ကုန်၊ ဇူလိုင် ၂၈", "ရှမ်းပြည်နယ်မြောက်ပိုင်း၊ လားရှိးအခြေစိုက် ခလရ ၆၈ တပ်ရင်းကို အပြီး သတ် သိမ်းပိုက်ရရှိသည့် တိုက်ပွဲတွင် MNDAA နှင့်အတူ ဗမာပြည်သူ့လွတ် မြောက်ရေးတပ်တော်(BPLA)၊ ပြည်သူ့လွတ်မြောက်ရေးတပ်မတော် (PLA)တပ်များ ပါဝင်ကြောင်း BPLA က သတင်းထုတ်ပြန်သည်။", "MNDAA ဦးဆောင်သော မဟာမိတ်တပ်ပေါင်းစုက လားရှိးမြို့ အခြေစိုက် ခလရ ၆၈ တပ်ရင်းကို ဇူလိုင်လ ၂၇ ရက်နေ့၊ ညနေ ပိုင်းတွင် အပြီးသတ်တိုက် ခိုက်သိမ်းပိုက်နိုင်ခဲ့ကြောင်း၊ စစ်ကား ၁၀ စီးနှင့် လက်နက်ခဲယမ်းများ သိမ်း ဆည်းရရှိကြောင်း သိရှိရသည်။", "ခလရ ၆၈ သည် လားရှိုးမြို့စောင့်တပ်ဖြစ်သည့်အပြင် ရမခ ဌာနချုပ်၏ ကာကင်းတပ်လည်ဖြစ်ကြောင်း၊ လားရှိုးလေဆိပ်အတွက် လုံခြုံရေးတပ်တစ်ခုအဖြစ် ဆောင်ရွက်လျက်ရှိကြောင်း စစ်ဘက်သတင်းရင်းမြစ်တစ်ခုက ရှင်း လင်းပြောဆိုသည်။", "“ခလရ ၆၈ က လားရှိုးရမခဌာနချုပ်ဝင်းနဲ့ ၂ မိုင်အကွာမှာရှိတယ်။ ရမခ ကာကင်းတပ်ဖြစ်သလို မြို့စောင့်တပ်လည်းဖြစ်တယ်။ လားရှိုးလေဆိပ် လုံခြုံရေးတပ်လည်းဖြစ်ပါတယ်” ဟု စစ်ဘက်သတင်းရင်းမြစ်တစ်ခုက ရှင်းပြသည်။"]